qundao/data-zh-poetry huggingface dataset:
送崇述谒告还乡并问讯若思
作者：杨士奇
朝代：明

白发朝冠在石渠，故园松竹梦幽居。暂封国史收金匮，荣拜天恩下玉除。晓岸绿芜飞燕子，春江新水上鲥鱼。经过定见颐庵老，为谢衰迟久旷书。
送崔彦俊太守归徽州
作者：杨士奇
朝代：明

潇洒宗之清似玉，专城五马翼双旗。政如召父南阳日，教拟文翁蜀郡时。京国三年重邂逅，关山万里又分离。同乡同道相期远，千载新安去后思。
送干子楫中书谢恩还新淦
作者：杨士奇
朝代：明

万里趋朝上九关，紫宸前殿谒龙颜。天章已赐封官敕，雪鬓荣看衣锦还。淮上春波连碧草，湖边晴黛拥青山。他时归老须相觅，知在金川玉笥间。
送广西佥事黄孟清
作者：杨士奇
朝代：明

昭代光华起一经，手提文印广西行。三年宦绩看书最，八桂人才属有成。白简重辞金阙去，黄花纷映绣衣明。相逢乍语还相别，勉尽忠诚答圣情。
送康孔高
作者：杨士奇
朝代：明

云南南望不须忧，千里零陵赴旧游。复职亲承当宁命，过乡先慰倚门愁。数家渔舍连江郭，尽日山光满郡楼。博士到家多雅趣，弦歌声里度春秋。
送康孔高纪善还乡
作者：杨士奇
朝代：明

泽暄冰始泮，林霁雪犹积。肃肃征辆驰，翩翩城南陌。以我同旅人，看君独归客。青春别乡县，白首滞京国。念此增怀思，何由尽离席。
送康宜清左迁石阡推官
作者：杨士奇
朝代：明

三月都门惜别离，春风相送夜郎西。古来贤达多南谪，往往题诗在五溪。从来清操如冰雪，一旦南迁众共嗟。谢却壶觞饱餐饭，平安常遣报京华。
送康宜清左迁石阡推官·其一
作者：杨士奇
朝代：明

三月都门惜别离，春风相送夜郎西。古来贤达多南谪，往往题诗在五溪。
送康宜清左迁石阡推官·其二
作者：杨士奇
朝代：明

从来清操如冰雪，一旦南迁众共嗟。谢却壶觞饱餐饭，平安常遣报京华。
送廖主事还南京
作者：杨士奇
朝代：明

蓟门宿雨霁，西山翠如扫。送子出城闉，看山还懆懆。念子匡庐秀，秋官致身早。皎洁瑚琏质，岁久声逾好。昔晤愧匆匆，兹别仍草草。百年几离合，不觉壮已老。斗酒慰羁颜，商歌写幽抱。贵贱各有分，贫富安足道。何以赠暌违，清名逝为宝。
送廖子谟贰守归河间
作者：杨士奇
朝代：明

三载一相见，匆匆又别离。荒年兼旱潦，圣主寄茕嫠。刘毅才无敌，阳城道可师。勋庸属贤俊，努力及明时。
送廖教谕自谦之任沅江
作者：杨士奇
朝代：明

平生孝友江乡重，一别蹉跎二十年。紫诰新求盘谷里，乌纱远上洞庭船。秋风粳稻家家熟，楚水鳊鱼处处鲜。想见斋居倚脩竹，弦歌长满绿云边。
送张万中
作者：杨士奇
朝代：明

十年祗奉命，四牡驰騑騑。考最荣升擢，新恩出彤闱。肃肃秋官署，迢迢赴南畿。梅花岁寒姿，皎皎扬清辉。君子比素节，钦哉念无违。
送张令赴麻阳
作者：杨士奇
朝代：明

乱山蛮树向人低，遥绾铜章赴五溪。为想春风与嘉政，新年俱到夜郎西。
送张嘉会赴封川
作者：杨士奇
朝代：明

绣衣前日下台端，百里清霜绿幕寒。不恨逢人双眼白，共怜为国寸心丹。苍茫晏岁迁除远，缱绻同乡执别难。自有平生冰操在，岭梅还似旧时看。
送张宗海修撰致仕
作者：杨士奇
朝代：明

京国交情三十载，别离忧绪百千端。故人有道相违远，多病无能自效难。已看文章留玉署，也知江海忆金銮。扶摇九万公先奋，会待云霄接羽翰。
送张敏赴四川都司经历
作者：杨士奇
朝代：明

同是青原郡里人，京华邂逅最情亲。贤关出拜君前命，帅阃行充幕下宾。万里桥边连远徼，九江城外溯通津。临期无奈匆匆别，矫首飞蓬各怆神。
送张鸣玉赣州知府
作者：杨士奇
朝代：明

北阙捧恩荣，西江戒驿程。悠悠驱五马，冉冉度双旌。政得虔人爱，心如赣水清。崆峒千丈碧，应勒使君名。
送彝训兼问讯子勤
作者：杨士奇
朝代：明

銮坡凤沼接清班，忆昔同朝侍圣颜。此日相逢又相送，伤心回首见桥山。之官渺渺江南去，便道还家著锦衣。万里谁无桑梓意，同乡惆怅未同归。故人为郡端溪上，前月书来叹索居。同是贞元旧供奉，因君更问近何如。
送彝训兼问讯子勤·其一
作者：杨士奇
朝代：明

銮坡凤沼接清班，忆昔同朝侍圣颜。此日相逢又相送，伤心回首见桥山。
送彝训兼问讯子勤·其三
作者：杨士奇
朝代：明

故人为郡端溪上，前月书来叹索居。同是贞元旧供奉，因君更问近何如。
送彝训兼问讯子勤·其二
作者：杨士奇
朝代：明

之官渺渺江南去，便道还家著锦衣。万里谁无桑梓意，同乡惆怅未同归。
送彝训致事
作者：杨士奇
朝代：明

祖帐饯河桥，临分赠柳条。凤池年岁久，薇省道途遥。宦达垂三纪，恩深荷四朝。丹心常耿耿，白发遽萧萧。辞禄身无系，悬车兴自超。人犹羡簪绂，我已向渔樵。竹色涵书几，花香著酒瓢。远归真足乐，高蹈竟难招。羁旅怜同郡，分携重久要。白驹如可系，聊复永今朝。
送彭仲宜归荆州
作者：杨士奇
朝代：明

四月都城风日好，远客违家思芳草。秦淮河畔问南船，重译楼前出长道。道傍送者皆缙绅，玉堂编修情独亲。此来相看轻千里，此会相欢能几晨。晨发无由执杯酒，折赠空持白门柳。临分缱绻复申言，已去苍茫尚回首。芦笋纷纷接浦桥，鲥鱼队队逐兰桡。吹笛晚邀池口月，扬帆晴带海门潮。归到绣林应夏五，鹧鸪啼歇榴花吐。家庆趋承白发欢，云光回粲斑衣舞。还携双鲤放江湄，江水朝宗日夜驰。都将乡邑平安报，稍解京华契阔思。
送彭勖御史南还
作者：杨士奇
朝代：明

骢马铁连钱，锦鞍珊瑚鞭。东风都门道，旦发何翩翩。霜台御史贤且文，治平中丞之远孙。贤孙白日上雕鹗，东广南闽持教铎。九重召还赐廌冠，敕付条章振文学。南畿一百二十二郡县，俊秀如林玉雕琢。世重贤才比麟凤，杞梓楩楠作梁栋。圣人垂拱坐明堂，昕夕需贤升显用。臣子受命当驱驰，必有勋绩裨清时。山川何地无奇产，要知成器须良师。苏湖安定不易得，萧艾芳兰岂无择。与君同乡郡，分手重离情。丈夫得志贵行道，当令海内扬鸿名。
送彭参议致事归崇明
作者：杨士奇
朝代：明

榴花时节出都门，语燕啼莺绿树繁。近侍十年趋殿陛，旬宣两浙佐藩垣。青云高步承昭代，白首閒居感圣恩。冠带光华动闾里，清游多在海边村。
送彭士扬归西昌
作者：杨士奇
朝代：明

乡山南望飞云外，万里还家綵服成。心事已同秋水净，宦情浑似晚烟轻。亦知衰薄惭闾里，且复欢娱慰父兄。后夜光辉动牛斗，书船应溯豫章城。故家独抱遗经在，蚤有清名动缙绅。致礼特烦东道主，承欢常恋北堂亲。龙洲晚色明红树，鱼浦秋波漾白蘋。自是思归归未得，可堪长日送归人。
送彭士扬归西昌·其一
作者：杨士奇
朝代：明

乡山南望飞云外，万里还家綵服成。心事已同秋水净，宦情浑似晚烟轻。亦知衰薄惭闾里，且复欢娱慰父兄。后夜光辉动牛斗，书船应溯豫章城。
送彭士扬归西昌·其二
作者：杨士奇
朝代：明

故家独抱遗经在，蚤有清名动缙绅。致礼特烦东道主，承欢常恋北堂亲。龙洲晚色明红树，鱼浦秋波漾白蘋。自是思归归未得，可堪长日送归人。
送彭学修之兴宁知县
作者：杨士奇
朝代：明

平生慕为县，可以恤嫠茕。不得真由命，傍观却怆情。吾乡有彭子，发轫宰兴宁。送尔慎树立，行看起令名。
送彭御史归养
作者：杨士奇
朝代：明

银鞍金勒赤汗骢，铁冠霜简衣绣红。祗事明主趋九重，岂不夙夜怀匪躬。北堂违远心冲冲，日斯征兮薄高舂。天鉴孔迩昭微衷，鸣佩朝下篷莱宫。惠风条畅淑景融，我出祖饯城之东。念子夙昔言笑同，含思凝睇冥飞鸿。虽有羽翼不能从，人之大节孝与忠。永矢弗谖在敬恭，何以赠子岁寒松，期子誉名扬永终。
送彭毓敬
作者：杨士奇
朝代：明

临清小邑俯河滨，学馆萧条迥绝尘。谈道胜为百里宰，开筵常接两京人。风霜跋涉愁堪老，乡里交游意独亲。但有声华光帝命，相逢不恨别离频。
送徐崇威陜西理问
作者：杨士奇
朝代：明

初归西掖掌丝纶，共喜中朝接缙绅。练达久明钦恤意，迁除又拜宠恩新。舟移汉水还经楚，路入函关远向秦。华岳秋清五千仞，行应挂笏看嶙峋。
送徐提点被召赴北京
作者：杨士奇
朝代：明

圣人嗣天位，郊庙亲玉鬯。明堂一弘新，禋祀徵助相。之子奉纶音，诘朝戒征两。岧峣万岁山，双阙五云上。鹓行余将簉，鹤驭子先倡。纷若明汉星，皆维北辰向。
送徐良玉侍郎复职还南京兵部
作者：杨士奇
朝代：明

昭代多才少司马，中台六载住南都。楩楠自昔升梁柱，瑚琏于今用瑾瑜。天阙九重看奏最，秋风八月戒归途。交情又属匆匆别，强对离歌写翠壶。
送御史方懋德还新安诗
作者：杨士奇
朝代：明

荆璞遇卞和，骐骥遇伯乐。物遇固有时，识者亦不数。方生禀令资，夙志励问学。遭逢圣明世，贤科早超擢。从事词林馆，简陟颂台幕。言必循礼度，动不踰矩矱。雍容侪辈间，俨然鸡群鹤。一朝峨廌冠，莅事加秉恪。持宪恕且公，守身澹以约。中怀瑩澄澈，外不事表襮。虽然知己希，俛仰靡愧怍。顷出浙水西，沨沨誉声作。旋归居无何，冠缨反丘壑。风高秋气清，农田纷始穫。林桂吐丹葩，吹香散寥廓。执手送子行，感叹怀抱恶。子当强仕年，余发久已皬。后晤未有期，努力追先觉。
送御史方懋德还新安诗
作者：杨士奇
朝代：明
体裁：古风

荆璞遇卞和，骐骥遇伯乐。物遇固有时，识者亦不数。方生禀令资，夙志励问学。遭逢圣明世，贤科早超擢。从事词林馆，简陟颂台幕。言必循礼度，动不踰矩矱。雍容侪辈间，俨然鸡群鹤。一朝峨廌冠，莅事加秉恪。持宪恕且公，守身澹以约。中怀莹澄澈，外不事表襮。虽然知己希，俛仰靡愧怍。顷出浙水西，沨沨誉声作。旋归居无何，冠缨反丘壑。风高秋气清，农田纷始穫。林桂吐丹葩，吹香散寥廓。执手送子行，感叹怀抱恶。子当强仕年，余发久已皬。后晤未有期，努力追先觉。
送性上人归巴陵独松庵
作者：杨士奇
朝代：明

老襌心湛寂，身被七条衣。端坐无言说，谁知精道机。初来鹦渚见，又问岳阳归。应忆松庵下，诸僧候锡飞。
送恂如侍郎循拊苏淞
作者：杨士奇
朝代：明

秋来为别思难禁，况复平生契谊深。循拊独先祗帝命，贤劳深见爱民心。也知瑞玉须荆产，信是长才出邓林。何幸遭逢明盛代，春风行处散棠阴。
送敬侄
作者：杨士奇
朝代：明

吾家贤宰宰长垣，客墓荒凉有子孙。六十馀年未归得，至今源本重深恩。两回南上谒先茔，更省同宗上帝京。远道驱驰见诚孝，诗书慎勿坠家声。文献传家五百龄，怜渠北郡久飘零。是行好记殷勤嘱，清渭无将混浊泾。
送敬侄·其一
作者：杨士奇
朝代：明

吾家贤宰宰长垣，客墓荒凉有子孙。六十馀年未归得，至今源本重深恩。
送敬侄·其三
作者：杨士奇
朝代：明

文献传家五百龄，怜渠北郡久飘零。是行好记殷勤嘱，清渭无将混浊泾。
送敬侄·其二
作者：杨士奇
朝代：明

两回南上谒先茔，更省同宗上帝京。远道驱驰见诚孝，诗书慎勿坠家声。
送方御史往浙江诗
作者：杨士奇
朝代：明

翩翩骢马出，遥赴浙河滨。冰雪冲寒景，从知到及春。清心持宪节，随事体皇仁。履道由中正，相期继古人。
送晁司直景范致仕归济宁
作者：杨士奇
朝代：明

春坊辅导集群英，清德多闻最老成。天上归来投散逸，道傍祖送叹光荣。圣朝雨露涵濡厚，晚节功名去住轻。共羡行年今伏胜，遗经还待教诸生。
送曹都御史
作者：杨士奇
朝代：明

宠命膺边寄，天书焕紫泥。九秋辞阙下，万里度关西。著豸金横带，乘骢玉作蹄。归朝奏成绩，光宠赐鞶犀。
送曹都御史赴丼州
作者：杨士奇
朝代：明

绣衣骢马引双旌，手捧纶章出帝城。满路桃花飞乳燕，夹堤杨柳带流莺。关西旧识霜威肃，塞上今传氛祲清。昭代有才当显用，会看竹简记勋名。
送曾仲修训导赴新淦
作者：杨士奇
朝代：明

玉笥抗云汉，金川汎晴虹。山水互明丽，照耀城邑中。连延开绮构，崔嵬表黉宫。俎豆谨常祀，弦歌曰沨沨。君子抱德艺，出教属时雍。高斋振木铎，济济来游从。峨冠讲周孔，表率诚在躬。兹晨饯发轫，飘拂乘长风。因结故园想，怅望南飞鸿。
送曾侍读归省
作者：杨士奇
朝代：明

都城春如暄，澹荡风光好。雪罢冰亦泮，长空曀如扫。文澜漾太液，晴霞涌琼岛。顾我同署良，行迈何草草。高堂念亲癠，夙夜心如捣。岂无一觞酒，为子饯远道。去乡三十年，昔壮今已老。同邑不同归，临岐增懆懆。
送曾振新除潜江簿
作者：杨士奇
朝代：明

两家白下东西郭，尔叔童年日往还。进士怜渠继乡榜，除官复此出贤关。淮南晓棹沙边月，江上晴看雨后山。荣捧恩书行素志，莫将离思动愁颜。
送曾永龄赴恭城知县
作者：杨士奇
朝代：明

玉河桥东酌玉壶，崇文门外歌骊驹。铜章新绾广西去，一路春风听鹧鸪。新除令尹恭城县，万里驱驰过桂林。圣主恤民无远近，好勤绥抚体皇心。
送曾永龄赴恭城知县·其一
作者：杨士奇
朝代：明

玉河桥东酌玉壶，崇文门外歌骊驹。铜章新绾广西去，一路春风听鹧鸪。
送曾永龄赴恭城知县·其二
作者：杨士奇
朝代：明

新除令尹恭城县，万里驱驰过桂林。圣主恤民无远近，好勤绥抚体皇心。
送曾蒙训分教弋阳
作者：杨士奇
朝代：明

明珠产合浦，奇璞出蓝田。士生礼义门，由来端且贤。曾氏吾同里，诗书奕世传。科名起特达，赫赫光后先。之子禀赋异，秀质何娟娟。少小服家训，一志勤简编。插架皆手泽，旦夕侍钻研。致恭闾曲间，出入恒颛颛。名达部使者，荐上吏部铨。天子试文辞，挥毫玉陛前。擢佐百里教，往分博士筵。维时七月中，芙蓉秋满川。驱车出潞滨，问买江南船。弋阳几日至，定及黄花鲜。训迪敦表率，荐祀致精虔。劲翮在远霄，宁当久翾翾。功行贵及时，无为孤盛年。流光逝不处，伫聆清誉宣。
送本之赴鲁府纪善
作者：杨士奇
朝代：明

泗水尼山天下名，衣冠何幸此中行。云浮海岱苍茫合，树接青徐缥缈清。圣主惇亲过文帝，贤王为善继东平。碧堂赐醴多恩遇，全胜长沙著贾生。
送朱智南行
作者：杨士奇
朝代：明

白日皦皦忽南驰，流金烁石赫炎威。念君行役当此时，山高水深路逶迟。岂不慊慊思东归，涉历险阻赴边陲。翩翩飞蓬风飏之，君今一去来何时。我但㷀㷀恒苦思，黄鹄日暮独远飞，徘徊感激泪沾衣。
送李主事赴常州通判
作者：杨士奇
朝代：明

初出郎官署，先传府倅贤。天恩谢北阙，春水载南船。郡已无三害，民皆有一廛。年丰公事简，瀹茗试山泉。
送李员外致仕
作者：杨士奇
朝代：明

荆玉韫在石，光润被林丘。明珠潜九渊，清耀亦上浮。君子未显达，芳誉难可廋。挺特松柏心，耻与桃李侔。一朝被采择，共睹升琳璆。岂不贵且重，廊庙未及收。邓林有奇才，匠石当知求。丈夫高世节，焉能衒自售。冉冉年岁驰，决意无淹留。九河潦水净，行云淡油油。零露浥丹桂，天香满道周。飘然拂衣去，清风含九秋。
送李德固县丞引疾还乡就用问讯巽溪宗长二首
作者：杨士奇
朝代：明

三年佐邑有清名，来往人传不负丞。寄语乡闾莫轻看，官卑终不忝西平。宗老年高八十馀，溪山清趣乐閒居。别来思忆心当切，为谢衰残久旷书。
送李德固县丞引疾还乡就用问讯巽溪宗长二首·其一
作者：杨士奇
朝代：明

三年佐邑有清名，来往人传不负丞。寄语乡闾莫轻看，官卑终不忝西平。
送李德固县丞引疾还乡就用问讯巽溪宗长二首·其二
作者：杨士奇
朝代：明

宗老年高八十馀，溪山清趣乐閒居。别来思忆心当切，为谢衰残久旷书。
送李思益沐阳教谕
作者：杨士奇
朝代：明

长乐疏钟应晓晴，千门杨柳动春莺。重来拜命瞻龙阙，又促携书出凤城。驿路看山经几处，县庠端笏见诸生。十年一会还分手，未尽乡园间阔情。
送李昌祺
作者：杨士奇
朝代：明

盛年读书擢科第，共睹词华艳云绮。翰林高步逐英贤，东阁潜心效文史。身违定省五六年，梦绕庭闱二千里。昨夜摅情达丹扆，特许归宁承玉旨。谢恩初辞凤阙前，买船遽向龙江涘。江天未明早潮上，况复连朝北风驶。二月初旬应到家，冠带升堂亲为喜。囊中尽倒官俸钱，郡市西头致滫瀡。叙言契阔洽朋知，趋走牵携欢稚子。爱亲敬君事所重，况乃皇恩厚无比。还应回首顾王程，螺渚行舻须早理。
送李永怀归东平
作者：杨士奇
朝代：明

霜花初下雁南飞，葭菼苍苍柳欲稀。落日故人千里别，寒风汶水一帆归。盛年典郡民皆爱，清代成名志不违。几度都门聚还散，何时同返故园扉。
送杜宁侍讲
作者：杨士奇
朝代：明

玉署十年登近侍，白云沧海望天台。归宁荣捧天恩下，行道争看昼锦回。济北九河冲暑过，浙江八月看潮来。升堂正及高秋节，丹桂吹香溢寿杯。
送杜御史山东参议
作者：杨士奇
朝代：明

御史班中第一流，由来清誉重琳璆。储无甔石门如水，胸贮阳和面带秋。海岱藩垣腾宠命，冰霜道路戒行辀。十载同朝始相见，篇诗持赠当吴钩。
送杨允宽贤良省觐后南还
作者：杨士奇
朝代：明

家住龙津好山水，杨墩流泽百馀年。田园不待论生计，孙子森森秀更贤。白鹤山前松柏地，春秋拜跪奠清杯。何堪父子衷情切，万里天涯几度来。严亲一片丹心苦，上为邦家下庶民。白发满头躬匪懈，远来深慰暮年情。春趋门下侍亲闱，秋别亲闱出帝几。已别欲行仍缱绻，为承亲命敢迟违。河上秋风九月高，临河酹酒发归舠。县知一路思亲意，回首京华梦寐劳。曾看髫岁勤书卷，黑发于今已抱孙。莫讶衰翁七十二，且同论旧倒离尊。同宗同道同官署，金石交情三纪周。建安有子真龙种，惭愧吾家犬彘流。娟娟玉树照人明，仪表雍容意度新。珍重茂年勤德业，承芳终合到公卿。良玉由来不自沽，但脩天爵待时须。君家忠厚多馀庆，请视流传万木图。故乡南去路迢遥，红树凌霜叶半凋。桑梓人人望归客，沿流休驻木兰桡。
送杨允宽贤良省觐后南还·其一
作者：杨士奇
朝代：明

家住龙津好山水，杨墩流泽百馀年。田园不待论生计，孙子森森秀更贤。
送杨允宽贤良省觐后南还·其七
作者：杨士奇
朝代：明

同宗同道同官署，金石交情三纪周。建安有子真龙种，惭愧吾家犬彘流。
送杨允宽贤良省觐后南还·其三
作者：杨士奇
朝代：明

严亲一片丹心苦，上为邦家下庶民。白发满头躬匪懈，远来深慰暮年情。
送杨允宽贤良省觐后南还·其九
作者：杨士奇
朝代：明

良玉由来不自沽，但脩天爵待时须。君家忠厚多馀庆，请视流传万木图。
送杨允宽贤良省觐后南还·其二
作者：杨士奇
朝代：明

白鹤山前松柏地，春秋拜跪奠清杯。何堪父子衷情切，万里天涯几度来。
送杨允宽贤良省觐后南还·其五
作者：杨士奇
朝代：明

河上秋风九月高，临河酹酒发归舠。县知一路思亲意，回首京华梦寐劳。
送杨允宽贤良省觐后南还·其八
作者：杨士奇
朝代：明

娟娟玉树照人明，仪表雍容意度新。珍重茂年勤德业，承芳终合到公卿。
送杨允宽贤良省觐后南还·其六
作者：杨士奇
朝代：明

曾看髫岁勤书卷，黑发于今已抱孙。莫讶衰翁七十二，且同论旧倒离尊。
送杨允宽贤良省觐后南还·其十
作者：杨士奇
朝代：明

故乡南去路迢遥，红树凌霜叶半凋。桑梓人人望归客，沿流休驻木兰桡。
送杨允宽贤良省觐后南还·其四
作者：杨士奇
朝代：明

春趋门下侍亲闱，秋别亲闱出帝几。已别欲行仍缱绻，为承亲命敢迟违。
送杨参政景衡考绩还福建
作者：杨士奇
朝代：明

恭命佐南服，缅临山海区。旬宣尽臣职，夙夜忘其劬。恻恻轸民隐，宛宛运良谟。明如孤月悬，温如春阳舒。八州谅闳远，惠化罔不敷。行身著表率，下者无侵渔。千里亘弦歌，遐迩皆晏如。考绩属兹岁，整驾趋皇都。峨峨双龙阙，彤闱焕金铺。剑佩森九陛，朱衣肃来趋。拜辞遽徂征，言归即脩途。相送国南门，何以赠离居。宦成古所戒，善始贵无渝。期君永终誉，庶贻青简书。
送杨参政致仕归永嘉兼简宗豫
作者：杨士奇
朝代：明

杨大夫，起自章逢儒，清涵烱烱冰玉壶。平生胸中书万卷，上溯邹鲁窥唐虞。年未四十游帝都，朝朝冠佩明庭趋。退陪天官品量天下士，区别高下贤与愚。缙绅可望不可近，大夫自视澹若无。出佐方岳薇垣居，施政不亟亦不徐。春风披拂枯槁苏，时雨沾洒惠化敷。闽南八郡五十邑，咏歌鼓舞连道途。列圣相承三十载，大夫夷险一节终不渝。白发如丝未全老，成功而退合天道。山林钟鼎固有命，得退还应健时好。五月燕南雨晴早。清莺啼满绿杨烟，舞蝶翩翩弄芳草。大夫拂袂出都门，我往饯之心懆懆。逸翮争骞银汉云，蹇驽尚恋天闲皂。雁荡秀拔东海堧，夫容作花浦屿妍。谢公旧游清境在，解绂可以长周旋。何须吴歌越舞酣高筵，何须丹砂玉屑图永年。但令俯仰无愧天，任情随意合自然。武英学士清无恙，鹤氅云巾曰来往。太史行将望聚星，定在斗城华盖上。
送杨士宪之云南佥事
作者：杨士奇
朝代：明

万里滇南候绣衣，炎州十月凛霜飞。丰城古剑神光动，一道澄清属有威。
送杨宁郎中
作者：杨士奇
朝代：明

杨生青云器，文彩辉白璧。腰间龙泉剑，别来将远适。吾闻禹徂征，舞干致苗格。所以宣尼训，服远修文德。好谋而有成，明明垂警饬。如何材智士，宏议博古昔。含忿忽远图，急功幸苟得。宁论万里行，糗粮豫峙积。汉廷所遣帅，孰是赵充国。子行职赞襄，黾勉摅良画。虽有斗酒饯，不能写胸臆。临岐念素交，聊赠绕朝策。
送杨昱归省
作者：杨士奇
朝代：明

澹斋先生冰雪操，馆阁论交三纪馀。时节相过见诸子，爱渠清润比琼琚。两家比屋东西住，静夜篝灯闻读书。南郡义方真有道，每惭衰倦百无如。同官同事复同宗，我与而翁道亦同。翁有佳儿信麟种，回看豚犬但心恫。前年南上省慈亲，旋侍严亲近此辰。富贵光荣皆外物，人生真乐是天伦。塞垣白雁逐秋回，野岸黄花浥露开。万里江陵赴慈侍，扁舟珍重去还来。鲜桃艳杏春前尽，翠柏青松雪后妍。七十衰翁无可赠，赠渠贞操阅长年。
送杨昱归省·其一
作者：杨士奇
朝代：明

澹斋先生冰雪操，馆阁论交三纪馀。时节相过见诸子，爱渠清润比琼琚。
送杨昱归省·其三
作者：杨士奇
朝代：明

同官同事复同宗，我与而翁道亦同。翁有佳儿信麟种，回看豚犬但心恫。
送杨昱归省·其二
作者：杨士奇
朝代：明

两家比屋东西住，静夜篝灯闻读书。南郡义方真有道，每惭衰倦百无如。
送杨昱归省·其五
作者：杨士奇
朝代：明

塞垣白雁逐秋回，野岸黄花浥露开。万里江陵赴慈侍，扁舟珍重去还来。
送杨昱归省·其六
作者：杨士奇
朝代：明

鲜桃艳杏春前尽，翠柏青松雪后妍。七十衰翁无可赠，赠渠贞操阅长年。
送杨昱归省·其四
作者：杨士奇
朝代：明

前年南上省慈亲，旋侍严亲近此辰。富贵光荣皆外物，人生真乐是天伦。
送杨礼郎中还南京
作者：杨士奇
朝代：明

季夏当炎熇，时雨集行潦。宛宛晴莺鸣，空埃净于扫。子来未几日，告归一何早。爱子闽山秀，襟宇清皓皓。诗书出桥门，瑞玉出文缫。峨峨天官属，最绩屡书考。子家贤伯兄，勋庸四朝老。所重同气良，相见心倾倒。连床夜听雨，方兹豁离抱。晨起复暌违，中怀增懆懆。我亦惇同宗，交情久逾好。聚合焉可常，仳别未足道。敬身誉所兴，崇饮匪自保。相期南山柏，苍翠拂穹昊。
送杨翥孝廉归吴中
作者：杨士奇
朝代：明

城中七月犹炎暑，城下归人趁行侣。十年为客忆东吴，一日辞亲发南楚。楚江吴江路几多，扬帆处处尽经过。琵琶亭边有明月，长干门前闻踏歌。千里苏台在行目，忽度枫桥到乡曲。顾瞻桑梓杂悲欢，纷引亲朋问寒燠。吴中归日嘉可游，知君未得久淹留。晚岁还为越乡叹，他州重有倚门愁。
送杨诚都事赴山西
作者：杨士奇
朝代：明

郎官湖上先生宅，十五年前共酒樽。今日都门重邂逅，令人肠断郭东原。花县幕中留惠爱，银台初近御炉香。又承宠命超迁去，马首青山望太行。
送杨诚都事赴山西·其一
作者：杨士奇
朝代：明

郎官湖上先生宅，十五年前共酒樽。今日都门重邂逅，令人肠断郭东原。
送杨诚都事赴山西·其二
作者：杨士奇
朝代：明

花县幕中留惠爱，银台初近御炉香。又承宠命超迁去，马首青山望太行。
送林佥事赴陜西
作者：杨士奇
朝代：明

晓别词林出帝畿，关中使者绣为衣。三年撰述推多学，一道澄清属有威。月满渭川宜独照，霜含秦树已先飞。君王旰食勤西顾，早晚封章达琐闱。
送林行简修撰归省
作者：杨士奇
朝代：明

都城七月初，馀暑尚郁蒸。南闽八千里，念子当远行。岂不惮驰驱，庭闱激中情。自违定省来，荏苒十周星。幸沾近侍禄，况荷褒封荣。家庆未躬拜，夙夜心怦怦。仰承圣主仁，玉音赐归宁。相送出词馆，严装戒晨征。升堂及秋中，丹桂扬芳馨。椿萱霭晴昼，兰蕙罗阶庭。被服金绣袍，焕然五色明。雕盘进甘脆，春酒献寿觥。歆艳倾里闾，欢娱洽亲朋。壶山为增秀，莆水为益清。人生慕乐事，此乐难具称。大哉君亲德，荡荡不可名。忠孝必两尽，北归罔稽程。春风杏花鲜，迟尔清潞亭。
送柴侍郎
作者：杨士奇
朝代：明

大将行边净楚氛，多才司马更能文。岑参陇外多传赋，韩愈淮西力赞勋。刁斗三更鸣塞月，旌旗千队拂关云。阵前敌忾功谁最，早致封章玉陛闻。
送柴尚书归浙江
作者：杨士奇
朝代：明

万里胡氛汎扫清，中台新拜夏官卿。平生节比秋霜劲，此日光添昼锦荣。乡国几人乘传入，江亭八月看潮生。钱塘蟹熟鲈堪脍，谁共芳醪白玉觥。
送栾瑄太守复任大同
作者：杨士奇
朝代：明

东莱栾卿粹如玉，皦皦操持恭且肃。秋官郎署居十年，盛有声名京国传。九重圣人御明堂，简擢贤俊安边方。栾卿出拜二千石，郡中如得龚与黄。下车正属民凋疗，起仆濡焦不知怠。帅阃崇严兵戍殷，徵需琐琐无昏晨。鞠躬勤事靡缺失，上下不间称其人。三年报政朝天阙，奏最重临促明发。丈夫有志遇明时，宝剑精光肯沉没。霜风十月红树凋，五花征马鸣萧萧。自古公卿出贤守，黄鹄终当凌九霄。
送梁叔脩秀才归西昌
作者：杨士奇
朝代：明

洒落王詹事，人今第一流。相看佳子婿，冰柱照琳璆。□□留经岁，家山到及秋。文章千载事，珍重满归舟。
送梁叔车
作者：杨士奇
朝代：明

离怀不可尽，且复共芳筵。卞玉终须献，韦经故有传。河山行处好，云树望中妍。归路诗千首，因风寄百篇。
送梁本之纳溪教谕
作者：杨士奇
朝代：明

西过泸洲是纳溪，锦江还在纳溪西。此去家乡五十里，青山朝暮对猿啼。烟楠雾柏富奇材，梁柱还须匠石裁。刀布不劳赍计吏，圣朝今选学官来。
送梁本之纳溪教谕·其一
作者：杨士奇
朝代：明

西过泸洲是纳溪，锦江还在纳溪西。此去家乡五十里，青山朝暮对猿啼。
送梁本之纳溪教谕·其二
作者：杨士奇
朝代：明

烟楠雾柏富奇材，梁柱还须匠石裁。刀布不劳赍计吏，圣朝今选学官来。
送梁绍辉三衢教授
作者：杨士奇
朝代：明

两朝国史奏书成，济济官曹进秩荣。郡守方需汉博士，泮宫行对鲁诸生。莺啼燕语连城绿，水色山光绕郭清。应似高斋赵阅道，捲帘吟咏畅幽情。
送永嘉秀才赴福宁教谕
作者：杨士奇
朝代：明

博士承恩出九重，小车晨发凤台东。遥知海道连乡郡，喜说山城有学宫。雨过千家榕叶绿，秋清满县木犀红。何幸明经逢圣代，须看扬铎振儒风。
送江御史兼寄林懋弘
作者：杨士奇
朝代：明

十年冠豸侍明廷，词苑编摩况有声。不效䧹鹯驰世誉，直将冰檗重台评。吴城霜下迎骢马，浙水秋高驻旆旌。应共三山林宪使，玉壶寒露烱双清。
送沈少卿南归
作者：杨士奇
朝代：明

玉旨朝来下赤墀，遽传骑马发京师。崇文门外官亭柳，卧病无由赠一枝。黄菊初花未有霜，锦袍归带御炉香。自缘白首怀桑梓，不为莼鲈忆故乡。江上青山锦树明，归舟如在画图行。十年两奉天恩去，綵笔题诗一路清。
送沈少卿南归·其一
作者：杨士奇
朝代：明

玉旨朝来下赤墀，遽传骑马发京师。崇文门外官亭柳，卧病无由赠一枝。
送沈少卿南归·其三
作者：杨士奇
朝代：明

江上青山锦树明，归舟如在画图行。十年两奉天恩去，綵笔题诗一路清。
送沈少卿南归·其二
作者：杨士奇
朝代：明

黄菊初花未有霜，锦袍归带御炉香。自缘白首怀桑梓，不为莼鲈忆故乡。
送沈生归省
作者：杨士奇
朝代：明

旧与休文好，曾闻小阮贤。行冲蓟门雨，归问浙江船。璞玉须成器，韶光剧逝川。承欢有馀暇，努力事遗编。
送沙同知赴䘵州兼问克伟消息
作者：杨士奇
朝代：明

贰车南去抚烝黎，雪色梅花满路岐。问俗遥连交阯郡，到官正及艳阳时。已知寡欲能胜瘴，预喜多才会变夷。为访龙州曾贰守，久无书札寄京师。
送淮安刘千户致仕归吉水
作者：杨士奇
朝代：明

二十承官累策勋，腰间宝剑动星文。老辞淮水归文水，閒谢青云向白云。邻里应怀前学士，儿童争识旧将军。芙蓉峰下沧洲曲，时采林芳与客分。
送清河尹
作者：杨士奇
朝代：明

家住澄江北渚滨，清朝兄弟起彬彬。同时作宰辉双璧，异县能官见几人。采采黄花滋夕露，萧萧白雁度秋旻。相逢未久还相别，珍重声华在缙绅。
送清河知县
作者：杨士奇
朝代：明

当宁仁民秉至诚，濒淮今岁少丰登。忧勤屡下明廷诏，抚字深资令尹能。共爱温如玄圃玉，直须清比鉴池冰。清河未必长淹骥，云路他年看尔升。
送潘景昭致仕归永嘉
作者：杨士奇
朝代：明

素节清名玉不如，忽承优诏赐閒居。青坊旧振郎官笔，金匮新藏史氏书。归橐人嗟一羽重，悬车谁及二毛初。黄花翠竹温州郭，晏岁高情乐有馀。
送熊御史归南京
作者：杨士奇
朝代：明

秋雨洒梧桐，西风动杨柳。之子忆南京，开帆潞河口。平生所相好，不在饯杯酒。持赠岁寒枝，清操期坚久。
送熊昱御史
作者：杨士奇
朝代：明

故家文献驱前代，金榜科名起圣朝。宪府飞霜持白简，绣衣炫日近丹霄。归程万里秋随雁，挂席三山晓带潮。春酒还家酌萸菊，高堂眉寿等松乔。
送王原之诗
作者：杨士奇
朝代：明

暮春时雨霁，嘉卉蔚纷敷。交交黄鸟鸣，送子城东隅。念兹万里别，执辔仍踌躇。丈夫四海志，谁能倦驰驱。所重在兼济，奉国效良图。鞠躬罄丹诚，千春垂令誉。雄藩庾岭外，邈在南海堧。山川旷阻隔，气候何其偏。九龄与安道，自昔有名贤。如何岩谷幽，犷俗比难镌。仁化可革顽，文教可柔坚。君子奉皇命，敬哉赞旬宣。青松起中林，棘蔓缠其枝。棘蔓一朝萎，陨堕沦污泥。松枝禀贞性，干云色不移。志士履清洁，而遭谗慝訾。天道讵可欺，谗者旋自隳。临别举离觞，犹嗟贝锦诗。
送王原之诗·其一
作者：杨士奇
朝代：明

暮春时雨霁，嘉卉蔚纷敷。交交黄鸟鸣，送子城东隅。念兹万里别，执辔仍踌躇。丈夫四海志，谁能倦驰驱。所重在兼济，奉国效良图。鞠躬罄丹诚，千春垂令誉。
送王原之诗·其三
作者：杨士奇
朝代：明

青松起中林，棘蔓缠其枝。棘蔓一朝萎，陨堕沦污泥。松枝禀贞性，干云色不移。志士履清洁，而遭谗慝訾。天道讵可欺，谗者旋自隳。临别举离觞，犹嗟贝锦诗。
送王原之诗·其二
作者：杨士奇
朝代：明

雄藩庾岭外，邈在南海堧。山川旷阻隔，气候何其偏。九龄与安道，自昔有名贤。如何岩谷幽，犷俗比难镌。仁化可革顽，文教可柔坚。君子奉皇命，敬哉赞旬宣。
送王孝子归成都
作者：杨士奇
朝代：明

蜀岭春雪消，秦淮新水衍。万里蜀中人，见水思乡县。去年在亲侧，今年在帝畿。非缘同产故，谁肯离亲闱。一朝复一朝，思亲心若燬。问君刲股时，痛迫何如此。初发白鹭洲，忽过黄鹤楼。巴陵寻旧里，荆门溯上游。家林行渐迩，算程应预喜。猿啸岂关情，鹃啼空在耳。倚门望莱衣，踉蹡五色归。供馔黄鱼美，登盘丹荔肥。亲年方寿考，归来誓相保。长承膝下欢，不出门前道。
送王孟坚脩撰南归
作者：杨士奇
朝代：明

东壁图书府，清华映上台。朝廷重文治，近侍总英才。独罢金门直，遥辞玉署回。平生王逸少，临别恨难裁。从来欢聚意，不似别情深。爱子清如玉，论交已断金。云霄开逸翮，山水称閒心。浩荡乾坤大，相思何处寻。
送王孟坚脩撰南归·其一
作者：杨士奇
朝代：明

东壁图书府，清华映上台。朝廷重文治，近侍总英才。独罢金门直，遥辞玉署回。平生王逸少，临别恨难裁。
送王孟坚脩撰南归·其二
作者：杨士奇
朝代：明

从来欢聚意，不似别情深。爱子清如玉，论交已断金。云霄开逸翮，山水称閒心。浩荡乾坤大，相思何处寻。
送王希德归西昌
作者：杨士奇
朝代：明

三岁在京畿，春生五色衣。殷勤承父教，归去候慈闱。丹桂浮香露，黄花粲夕晖。人生具庆少，养志在无违。
送王希积泰和训导
作者：杨士奇
朝代：明

严亲进官日，并命出彤闱。拜后多人羡，光前似子稀。离情常北恋，行色又南归。想侍慈颜处，簪缨胜舞衣。
送王希积训导归西昌
作者：杨士奇
朝代：明

子家县城西，我家县城东。两家世婚媾，况复文献风。我生甫十年，时节诣王氏。所重先代交，肯耻遗孽子。王氏两尊翁，颙昂众具瞻。长翁春阳煦，次翁秋霜严。矜我故人孙，每见垂接诱。或頫摩其颠，或引执其手。随事赐诲教，不间精与粗。亦或厉颜色，绳过及砭愚。我稍辨路蹊，两翁厌尘世。老成一凋亡，如矇迷所逝。后来琼台公，亦得承切磋。终焉聚时少，不如别日多。中岁仕京华，而翁亦继起。同在玉堂署，还同职文史。同心奉四圣，两京三十春。出入常相比，居止常相邻。有酒相劝酬，有诗相赓咏。襟怀同一清，冰雪炯相映。众星不逮旦，松柏见严冬。向来亲好人，存者两衰翁。王氏森佳儿，玉树照庭庑。顾我独何为，忧煎迫心苦。子出自昆冈，佩服书与诗。他乡屡邂逅，无几辄乖离。朝家有大事，匍匐万里至。因遂跻高堂，觐省慰亲意。十月蓟北寒，朔风断河流。岂不恋侍下，公程迫难留。我具斗酒酌，送子即远道。追惟子先祖，中怀惄如捣。峨峨邑黉宫，诜诜于子师。问学资其求，言动表其仪。才器之所成，必出良模范。子家崇庆守，前矩犹可鉴。为教在立本，致道而笃行。逝川苟不息，沛然达沧溟。坦坦白龙洲，湜湜金鱼浦。庶闻百里间，士习追邹鲁。
送王彦鼒还南京
作者：杨士奇
朝代：明

旭日照圻甸，北风寒路岐。萧萧骢马鸣，矫矫将南驰。停辔仍踟蹰，还顾与我辞。念子我同里，且有中和资。不见已三载，乖违复在兹。山川缅迢递，何以赠仳离。白圭易为瑕，素服易为缁。勉哉慎厥终，以副平生期。
送王志浩
作者：杨士奇
朝代：明

凤历纪王正，新春别帝京。行观具区薮，先过阖闾城。圣主方兴教，诸生喜受经。他年看奏最，崇秩有光荣。
送王性存亲迎后归省
作者：杨士奇
朝代：明

朝辞金阙去，千里赴庭闱。锦绣行春昼，何须五色衣。岸花明画障，江月净琴徽。一路弹新调，鸳鸯不独飞。
送王所存会昌训导
作者：杨士奇
朝代：明

一棹之官路已赊，连天新涨更无涯。遥看赣岭知何处，暂过文江喜是家。县郭晴飞青嶂雨，讲堂秋对白鸥沙。到家应际重阳节，清洒华筵粲菊花。
送王文英典籍致仕归金华
作者：杨士奇
朝代：明

金马玉堂供奉久，石渠天禄校雠多。从来报主丹心切，无那衰迟白发何。天恩初下许辞官，拜别金銮晓出关。应到牧羊山下望，青云何似白云閒。都门垂柳绿毵毵，风捲飞花送别骖。归去光荣照闾里，姓名犹载旧官衔。翰苑同官二十春，况兼同舍更情亲。分携莫学浮云散，时有音书慰故人。
送王文英典籍致仕归金华·其一
作者：杨士奇
朝代：明

金马玉堂供奉久，石渠天禄校雠多。从来报主丹心切，无那衰迟白发何。
送王文英典籍致仕归金华·其三
作者：杨士奇
朝代：明

都门垂柳绿毵毵，风捲飞花送别骖。归去光荣照闾里，姓名犹载旧官衔。
送王文英典籍致仕归金华·其二
作者：杨士奇
朝代：明

天恩初下许辞官，拜别金銮晓出关。应到牧羊山下望，青云何似白云閒。
送王文英典籍致仕归金华·其四
作者：杨士奇
朝代：明

翰苑同官二十春，况兼同舍更情亲。分携莫学浮云散，时有音书慰故人。
送王日初
作者：杨士奇
朝代：明

抚州太守温如玉，自昔论交在两都。壮岁文章看擢桂，明时勋业遂分符。临川野外春风满，华盖峰前皓月孤。邂逅相欢又相别，天寒冰雪柰长途。
送王泸渊改训导上杭
作者：杨士奇
朝代：明

寥落新安邑，横经已十年。朝盘餐有粟，夜榻坐无毡。济济来衿佩，洋洋听诵弦。学规兼体用，祀礼备精虔。东鲁文衡撤，南闽教铎迁。肯辞行道远，自喜过家便。天霁云横岳，潮平雨溢川。别离将万里，书问若为传。
送王秉逊侍郎归益都
作者：杨士奇
朝代：明

爱子儒林冰玉清，大廷文选佐持衡。昔闻天语曾称孝，久侍经帷只用诚。恩命已沾鸾诰重，乡人今看锦衣荣。况逢青社烟氛净，共感皇仁说治平。
送王筹
作者：杨士奇
朝代：明

不见青城十五年，春宫曾共侍经筵。早乘鹤去归三岛，应从龙游近九天。海内朋俦悲益减，客中岁月苦频迁。秋风又与王郎别，为话高堂重惘然。
送王经历奔丧还偃师
作者：杨士奇
朝代：明

清代服朝命，怀此好爵縻。安知失所怙，抱恸俄在兹。辍理遵反路，岁暮风凄凄。行行泣且悲，血泪不可挥。归当趋故庭，益复哀以思。竭力谅弗逮，致身犹可希。庶几强节恸，显扬以为期。
送王胡两生归西昌
作者：杨士奇
朝代：明

卞和得荆璞，献之以为珍。当时不见信，弃置同凡珉。任公钓东海，终岁无寸鳞。一朝乃大获，厌足浙河滨。丈夫遇有时，屈伸理相因。黄金筑高台，青云登要津。古来公卿贵，皆出畎亩民。两生吾乡彦，读书非隐沦。白日辞都门，归卧烟萝春。努力崇进脩，人生岂长贫。
送王裕归临川
作者：杨士奇
朝代：明

朔风暮已厉，蓟门凛寒霜。之子返故邑，星言肃遐装。长跽拜慈父，含悽别高堂。亲爱自天性，谁不情内伤。所怀在重闱，晨夕遥见望。驱车逐徒侣，欲往仍徬徨。为孝行所先，养志古所臧。翩翩丹凤雏，五色会高翔。含辉璞在石，戒溢川维防。爱子以进脩，眷言赠斯章。
送王邦彦大理归蜀
作者：杨士奇
朝代：明

春坊二十馀年旧，此日同朝见几人。老我论思愧臣职，多君谳议副皇仁。西风岐路明红树，秋渚离情对白蘋。万里天恩荣昼锦，到家应及岁华新。
送王霖知县赴阆乡
作者：杨士奇
朝代：明

千里河南北，忧勤切至尊。兵年兼旱潦，民命急朝昏。身倚诗书贵，功将抚字论。无忘当宁意，一一在覃恩。
送用仪之官莱芜
作者：杨士奇
朝代：明

百里铜章贵，英年宠命新。侵星辞阙下，带雨发河津。岁歉须宽恤，民劳急拊循。前贤有尘甑，垂誉已千春。
送田郎中还南京武库
作者：杨士奇
朝代：明

故人昨日南京来，兹晨还向南京去。过门握手一相见，遽别能无黯情绪。十载勤劳地官属，富有声华照郎署。太平武备五兵戢，升擢还应属祈父。功名淹速各有时，所重持身在清素。玉堂学士子同乡，索我题诗赠行路。是时雨霁都门道，沉雾飞埃净于扫。日射西山如锦屏，紫翠夫渠涌琼岛。长风吹帆发潞河，齐鲁山川坐看好。江南岁晚还相思，努力荣名以为宝。
送皑上人住持建昌太平兴国寺
作者：杨士奇
朝代：明

持钵王城住几年，袈裟新汎上江船。禅心还似江心月，江自东流月自圆。迢迢旴水映禅关，水上浮云意共閒。讲罢楞伽无一事，㫋檀树里看军山。
送皑上人住持建昌太平兴国寺·其一
作者：杨士奇
朝代：明

持钵王城住几年，袈裟新汎上江船。禅心还似江心月，江自东流月自圆。
送皑上人住持建昌太平兴国寺·其二
作者：杨士奇
朝代：明

迢迢旴水映禅关，水上浮云意共閒。讲罢楞伽无一事，㫋檀树里看军山。
送石彦诚徐闻知县
作者：杨士奇
朝代：明

朔风起严冬，凛凛亘晨暮。我友整行装，迢遥戒长路。祖饯集朋俦，暌离黯情绪。念子敦德义，雍容古人度。饮水必澄源，涉蹊无枉步。伊昔丞小邑，□婺乐仁恕。朅承公车徵，同游玉堂署。遂荷迁秩荣，还婴理民务。扬舲溯江湖，停舻展丘墓。行行睇岭海，稍稍侵烟雾。恭惟承宣重，岂复驱驰虑。会兴中牟治，终流单父誉。嗟予托久要，惭乏赆者具。惟期保贞素，永副心所慕。
送给事中姚山赴河南佥宪
作者：杨士奇
朝代：明

观风在激扬，今喜擢苏章。袖有银台笔，衣含玉殿香。河流明宪节，嵩岳对公堂。想见澄清日，歌声满洛阳。
送罗崇本进士归省
作者：杨士奇
朝代：明

北阙雨新霁，上林莺正飞。朝侍岂不荣，关山远庭闱。经年定省旷，累月音书稀。摇摇一寸心，遑知渴与饥。恭承圣主赐，宁亲暂南归。高堂寿且康，承欢足光辉。家庆诚所乐，王程顾无违。赠子淇澳咏，自脩慎其微。中和饬德性，昔贤有佩韦。
送罗汝敬侍郎致仕南归
作者：杨士奇
朝代：明

丈夫有壮志，力学希济时。时来奋挺出，磊落见设施。罗君吉阳彦，束发抱负奇。明经起科第，玉署攻文词。既持纂述笔，亦奏雅韵诗。敷陈及时政，厥志将有为。赐豸入霜台，肃肃纲纪司。遂陟冬卿贰，将命南交驰。绯袍明象笏，万里扬旌麾。蛮方瞻使节，如旱甘雨垂。手中五色诏，山海承华辉。顿令阴曀区，豁然睹赫曦。归来奏丹扆，龙颜霁融怡。夙兴佐司空，立侍白玉墀。朝回坐粉署，职务勤所思。东南吴越邦，贡赋国所资。奉旨督漕运，综理适攸宜。于时严武卫，所重在西师。四牡行騑騑，改途越邠岐。兵彊自饷厚，笃意理畬菑。豪横辍侵敚，游惰归耘耔。河渠靡不溉，田芜靡不治。雨旸属时若，仓庾崇如坻。张掖暨灵武，周巡以诹咨。所可利下人，计不遗毫丝。矢心弗自顾，屡冒艰与危。岁久罄劳瘁，上轸天恻慈。明恩锡休致，超超赴南归。老骥思旧枥，倦翼投故枝。而况达士怀，物理鉴成亏。亲交并祖饯，酣歌舞僛僛。诘旦发潞河，薄暮经淮沂。流莺沸驿路，飞花满弯埼。溯江越彭蠡，挂席捷于飞。船头见玉峡，霞彩煜英蕤。振袂儒林坊，迓者陈杯匜。展席老人亭，会者皆及耆。一返安乐窝，永谢尘务羁。顾余樗散质，衰疾加倍之。乞身朝夕间，盍簪不远期。
送罗知州之广德
作者：杨士奇
朝代：明

金殿传胪起一经，青春为郡引双旌。晴瞻岱岳连齐甸，晚带淮潮过楚城。千里桑麻相映绿，诸生弦诵有馀清。州侯旧说孙莘老，想见怀贤系远情。
送罗知州还广德
作者：杨士奇
朝代：明

蓟门二月柳初青，未有长条折赠行。远道共怀羁旅意，同乡不尽别离情。花临河上家家发，山过淮南处处清。民吏桐川迎望久，经游且莫滞双旌。
送聂教谕赴贵州
作者：杨士奇
朝代：明

往与子别者，乃在江汉湄。江汉日夜流，岁月忽如驰。相思隔川岳，于今已十期。子家清江曲，夙有温厚资。少小入乡校，育德穷书诗。中岁登成均，鸿鹄摩天涯。金石恊其音，佩玉昭其仪。拜为博士官，小试百里师。诜诜游学徒，左右侍皋比。成德与达才，造就咸适宜。九载绩用成，入奏趋彤墀。升迁荷荣宠，欣欣遂其私。职不踰文教，出不越皇畿。明晨整行装，王程讵能违。嗟子契阔怀，慰悦宜在兹。终焉乖所愿，坐以职务縻。过门弗及迓，出祖弗及追。引望池阳峰，曷慰中渴饥。幸逢熙明运，会合谅有时。惟应保贞素，迟暮以为期。
送胡元节广西宪使
作者：杨士奇
朝代：明

骢马赤茸鞦，临岐嘶未休。朝廷用儒雅，风纪得才猷。天远三湘外，霜含八桂秋。贪渔嗟薄俗，表率在名流。
送胡士琏贵州按察使
作者：杨士奇
朝代：明

澹云心事坚冰操，白首如公见几人。抚字久烦熊轼重，澄清今睹豸冠新。乱山啼鸟蛮烟里，深树蟠蛇獠水滨。何幸明时建官府，会持轻典播皇仁。圣主恤民频有诏，远臣宣化岂无闻。激扬自古关王政，表率于今仗使君。淮水扬帆侵晓月，楚皋飞旆拂秋云。独嗟二十年相好，复此匆匆惜袂分。
送胡士琏贵州按察使·其一
作者：杨士奇
朝代：明

澹云心事坚冰操，白首如公见几人。抚字久烦熊轼重，澄清今睹豸冠新。乱山啼鸟蛮烟里，深树蟠蛇獠水滨。何幸明时建官府，会持轻典播皇仁。
送胡士琏贵州按察使·其二
作者：杨士奇
朝代：明

圣主恤民频有诏，远臣宣化岂无闻。激扬自古关王政，表率于今仗使君。淮水扬帆侵晓月，楚皋飞旆拂秋云。独嗟二十年相好，复此匆匆惜袂分。
送胡子澄遂安知县
作者：杨士奇
朝代：明

初日丽金闺，香风含玉殿。之子承湛恩，铜章宰花县。匆匆下长浦，靡靡经芳甸。驰情在民瘼，铭心答天眷。嗟予重朋侣，三春不相见。偶聚还暌违，临岐空恋恋。
送胡孔时省亲丰县
作者：杨士奇
朝代：明

遥瞻淮岫隔亲闱，初下钟陵过帝畿。岂惮驱驰前路远，不禁消息近时稀。渡江飞絮迎行棹，到县鲜桃艳舞衣。慈父喜来慈母望，肯缘闻礼久忘归。
送舒有常知县赴永春
作者：杨士奇
朝代：明

幸际文明世，谁甘畎亩民。再来趋北阙，九月赴南闽。红树吴门郭，青帘海上津。有才当抚字，卓鲁亦何人。
送芮长史致政还乡
作者：杨士奇
朝代：明

芮君毗陵彦，发轫贤能科。十年凤凰池，近侍增光华。简升春宫臣，司经侍讲席。朝绅五品贵，旦暮储皇侧。鞠躬勤小心，言行恪有常。出入谨仪度，玉佩鸣玱玱。再升亲藩辅，所寄诚独重。正道与直言，肯惭贾与董。春秋登七十，从容告归休。拜稽辞贤王，归朝谢宸旒。我昔官桂芳，于君实联署。况复紫垣南，廨宇相邻住。相亲日相好，岁久交谊深。明月映澄潭，两照知己心。暮龄乃乖分，关山隔南北。时诵停云诗，相望但相忆。今来语未竟，遽复倒离尊。重晤知何时，黾勉频加餐。
送苏伴读
作者：杨士奇
朝代：明

德义儒林重，诗书学海翻。校雠辞秘閤，辅导向王门。晓铎行车远，春筵赐醴温。须明藩屏意，天子万年尊。
送萧仲南归吴江
作者：杨士奇
朝代：明

蚤登西掖垣，累陟仪曹署。祗命事四朝，年华未衰暮。任贤属方隆，引疾遄南去。自惟止足分，非惮淹留故。于时八月末，翩翩戒行路。丹林乱曙霞，黄华浥秋露。踰淮绝大江，前望东吴树。慰情接亲交，致恭展丘墓。具区涵洲溆，修梁亘津渡。散策恣逍遥，扬舲从逸豫。却思京华日，岂复简书虑。相好三十载，履行悉平素。云胡当乖分，欲挽不可住。矫首云飞鸿，聊写予所慕。
送萧大庆之官始兴
作者：杨士奇
朝代：明

始兴庾岭南边邑，博士之官喜过家。广海年来多驿使，缄书频遣慰京华。县邑西连丹凤山，行藏有道听皇天。瘴烟毒雾皆休惑，忠简新州十八年。
送萧大庆之官始兴·其一
作者：杨士奇
朝代：明

始兴庾岭南边邑，博士之官喜过家。广海年来多驿使，缄书频遣慰京华。
送萧大庆之官始兴·其二
作者：杨士奇
朝代：明

县邑西连丹凤山，行藏有道听皇天。瘴烟毒雾皆休惑，忠简新州十八年。
送萧德通南还
作者：杨士奇
朝代：明

为忆云林别帝畿，淮潮相送去如飞。扁舟想到仙源口，流水桃花春未稀。
送萧生下第南归
作者：杨士奇
朝代：明

少年怀宝谒京畿，又向明时下第归。蓟北莺啼春后满，淮南树色雨中微。手披经史常忘食，家傍园林静掩扉。终待秋风六翮健，九霄云净看高飞。
送萧雅容主事考绩之行
作者：杨士奇
朝代：明

中台切云汉，特达罗俊贤。有美吾乡彦，白璧何娟娟。温恭君子容，素尚金石坚。高科出奋跃，石渠踰岁年。爰擢司马属，声华日蜚鶱。殷殷职务崇，戋戋简牍繁。志存行靡渝，道明施罔愆。考绩及兹晨，严装起翩翩。维时届初夏，芳荣被郊原。登舻指清济，扬舲循广川。缅怀趋谒馀，周游凤阙前。倘遇玉堂侣，因寄停云篇。
送萧雅容受诰后归省
作者：杨士奇
朝代：明

新着香罗綵绣衣，文江江上省庭闱。龙章五色金为笥，亲捧皇恩万里归。夏官初满擢天官，文武铨除职任难。谁似江西萧佛子，清如冰雪万人看。京国相逢意共亲，心如秋水气如春。同朝同郡兼同调，二十年来见几人。玉露漙漙下翠梧，蓟门携手惜离居。娱亲想及重阳节，酒汎黄花脍白鱼。
送萧雅容受诰后归省·其一
作者：杨士奇
朝代：明

新着香罗綵绣衣，文江江上省庭闱。龙章五色金为笥，亲捧皇恩万里归。
送萧雅容受诰后归省·其三
作者：杨士奇
朝代：明

京国相逢意共亲，心如秋水气如春。同朝同郡兼同调，二十年来见几人。
送萧雅容受诰后归省·其二
作者：杨士奇
朝代：明

夏官初满擢天官，文武铨除职任难。谁似江西萧佛子，清如冰雪万人看。
送萧雅容受诰后归省·其四
作者：杨士奇
朝代：明

玉露漙漙下翠梧，蓟门携手惜离居。娱亲想及重阳节，酒汎黄花脍白鱼。
送萧雅容郎中归南京吏部
作者：杨士奇
朝代：明

都门新酒郁金香，窈窕筝弹陌上桑。烟柳千丝牵别恨，春花万点映行装。碧山近带金陵郭，白雪清含粉署郎。官府日长无一事，寄诗频到五云坊。
送董海州
作者：杨士奇
朝代：明

述职三回谒帝京，喜缘葭玉见深情。退朝屡枉高轩过，儤直常孤倒屣迎。淮浦落潮随去棹，海天凉露拂归旌。伤心一掬鸰原泪，洒翰烦君寄楚城。
送蒋廷晖致事归临安
作者：杨士奇
朝代：明

御前承敕立挥毫，近侍蒙恩已四朝。常有丹心怀报主，不堪霜鬓久萧萧。甲申诏命举能书，第一能书众未如。霜木晨星几人在，又承恩旨遂閒居。两京三十馀年住，家在钱塘旧业残。想见西湖千树雪，岁寒还似昔时看。钟繇笔法传羲献，此是临池最上源。玉堂无事曾同论，别后何人更共言。洪熙诏下体群臣，七十归休旧典伸。眼底同年人去尽，自怜犹是未归人。
送蒋廷晖致事归临安·其一
作者：杨士奇
朝代：明

御前承敕立挥毫，近侍蒙恩已四朝。常有丹心怀报主，不堪霜鬓久萧萧。
送蒋廷晖致事归临安·其三
作者：杨士奇
朝代：明

两京三十馀年住，家在钱塘旧业残。想见西湖千树雪，岁寒还似昔时看。
送蒋廷晖致事归临安·其二
作者：杨士奇
朝代：明

甲申诏命举能书，第一能书众未如。霜木晨星几人在，又承恩旨遂閒居。
送蒋廷晖致事归临安·其五
作者：杨士奇
朝代：明

洪熙诏下体群臣，七十归休旧典伸。眼底同年人去尽，自怜犹是未归人。
送蒋廷晖致事归临安·其四
作者：杨士奇
朝代：明

钟繇笔法传羲献，此是临池最上源。玉堂无事曾同论，别后何人更共言。
送蔡胄秀才归四明
作者：杨士奇
朝代：明

仆夫起严装，白露晨未晞。之子思旧庐，星言赴旋归。路指东海陬，翩翩忽如飞。羁鸟怀并栖，须臾失相依。仰首望鸾鷟，何时接光辉。山川信缅邈，宿昔分不违。无为金玉音，使我长歔欷。
送袁尚宝
作者：杨士奇
朝代：明

把酒临分惨不骄，嗟君此别渐难招。交游托好踰三纪，近侍联班及四朝。赐服晓沾天阙露，归帆秋带浙江潮。白云沧海东鄞道，矫首冥鸿怅望遥。
送袁忠彻少卿归四明
作者：杨士奇
朝代：明

早从云海识真龙，冠绂三朝侍九重。綵笔曾书丹凤诏，玉章亲视紫泥封。九河花落春波暖，千里莺啼树色浓。遥想到家明昼锦，越山晴绕翠芙蓉。
送袁文理
作者：杨士奇
朝代：明

昔我艰虞日，于君邂逅欢。相看羡玉树，遂拟托金兰。岁月分携久，江湖聚晤难。喜闻嘉政满，荐剡出台端。入觐初相见，升除遽不留。还寻江左路，问买浙西舟。桑梓归应蚤，莼鲈到及秋。伫闻宽恤治，为解别离愁。
送袁文理·其一
作者：杨士奇
朝代：明

昔我艰虞日，于君邂逅欢。相看羡玉树，遂拟托金兰。岁月分携久，江湖聚晤难。喜闻嘉政满，荐剡出台端。
送袁文理·其二
作者：杨士奇
朝代：明

入觐初相见，升除遽不留。还寻江左路，问买浙西舟。桑梓归应蚤，莼鲈到及秋。伫闻宽恤治，为解别离愁。
送袁旭知府复任
作者：杨士奇
朝代：明

三年奏最谒彤闱，五马翩翩又赋归。风撼长河冰欲合，霜凋连树叶分飞。从知辛苦苏民瘼，富有声名出帝畿。坐对敬亭公事简，吟诗还似谢玄晖。
送袁本谦致仕归
作者：杨士奇
朝代：明

早岁从王事，迢迢促去骖。十年留汉口，万里入滇南。舟楫行应惯，弓刀力不堪。昨朝新有旨，头白许抽簪。白下门前路，殷勤独送行。楚山浮暮霭，淮树起寒声。菰米香云饭，鲈鱼紫玉羹。老年今有此，何异学长生。
送袁本谦致仕归·其一
作者：杨士奇
朝代：明

早岁从王事，迢迢促去骖。十年留汉口，万里入滇南。舟楫行应惯，弓刀力不堪。昨朝新有旨，头白许抽簪。
送袁本谦致仕归·其二
作者：杨士奇
朝代：明

白下门前路，殷勤独送行。楚山浮暮霭，淮树起寒声。菰米香云饭，鲈鱼紫玉羹。老年今有此，何异学长生。
送袁止安太常受诰后还馀干
作者：杨士奇
朝代：明

清庙沈沈接泰坛，十年斋洁领祠官。奏章屡上红云殿，赐服曾无白玉冠。常有道心如镜净，由来公署带冰寒。新承天上丝纶宠，归及番昜父老看。一鹤南飞自玉京，江东人识步虚声。色分玉井芙蓉秀，气挹金茎沆瀣清。道术不须丹液法，仙家元住白云城。还携龙虎山中侣，共向蓬莱顶上行。萧散浮云流水踪，少年湖海与君同。岂知黄鹤楼前别，又向苍龙阙下逢。圭组有时还暇逸，琴书随意共从容。无应俱傍西江住，独自蒲帆趁北风。
送袁止安太常受诰后还馀干·其一
作者：杨士奇
朝代：明

清庙沈沈接泰坛，十年斋洁领祠官。奏章屡上红云殿，赐服曾无白玉冠。常有道心如镜净，由来公署带冰寒。新承天上丝纶宠，归及番昜父老看。
送袁止安太常受诰后还馀干·其三
作者：杨士奇
朝代：明

萧散浮云流水踪，少年湖海与君同。岂知黄鹤楼前别，又向苍龙阙下逢。圭组有时还暇逸，琴书随意共从容。无应俱傍西江住，独自蒲帆趁北风。
送袁止安太常受诰后还馀干·其二
作者：杨士奇
朝代：明

一鹤南飞自玉京，江东人识步虚声。色分玉井芙蓉秀，气挹金茎沆瀣清。道术不须丹液法，仙家元住白云城。还携龙虎山中侣，共向蓬莱顶上行。
送裴脩撰归侍亲
作者：杨士奇
朝代：明

早岁超宗有凤毛，天门金榜映宫袍。官联朝苑三迁后，庆衍慈闱八帙高。昼锦新荣当宁赐，秋帆遥溯大江涛。升堂拜献长生爵，更捧冰盘五色桃。
送襄阳王时中知县
作者：杨士奇
朝代：明

铜章仍出宰，金阙已知名。归治中牟县，重经故郢城。轻霞江树晓，疏雨汉皋晴。还忆沧浪曲，清泠好濯缨。
送解祯期兼忆大绅
作者：杨士奇
朝代：明

万里赐环辽海外，凤池依旧宠恩浓。共欣遭际承千载，又沐优閒谢九重。草草离觞对寒菊，迢迢归棹逐秋鸿。临岐重有伤心处，不见名家阮嗣宗。
送许子谟博士归北京
作者：杨士奇
朝代：明

邂逅京华岁欲阑，尊前论旧杂悲欢。十年离别空相忆，万里驱驰只独难。已喜骅骝归御厩，远随鸳鹭拜金銮。明朝又过长淮去，玉雪纷纷扑马鞍。
送谢宪使还广西
作者：杨士奇
朝代：明

谢公青云器，发身自科名。初命属司寇，特达蜚贤声。十年典大郡，政化龚少卿。遂升董外宪，八桂歌澄清。展矣冰雪操，谅哉矜恤情。圣人御寰宇，简贤寄嫠茕。安得皆若人，四海臻咸宁。春兰花始开，述职趋明廷。我昔尝同朝，相见慰平生。握手甫一再，驱车复南征。故写向往意，聊赠万里行。
送贝惟学还会稽得此字
作者：杨士奇
朝代：明

高堂双舞衣，日奉慈颜喜。先垄别经时，何堪恋桑梓。杳杳浙江濆，依依汉川涘。怀往忻已遂，伤离方未弭。即路有忧欢，去年俱若此。
送贡士任善归丰城
作者：杨士奇
朝代：明

妙龄兼令质，归省自京师。为学功须倍，升荣计未迟。岁时将暮矣，霜露亦凄其。珍重关河道，高堂切尔思。
送赵侍郎巡抚江西
作者：杨士奇
朝代：明

圣主龙飞矜下土，天官鹄立侍彤庭。九重北面承亲命，一道西江仰福星。吏治还应察泾渭，农田须用去蝗螟。使车所过从容驻，留取丼棠久远青。
送进士彭琉赴政和知县
作者：杨士奇
朝代：明

霜露凋卉木，朔风激郊原。之子戒行迈，相送城南门。驰车指瓯越，靡靡无停奔。山川间道路，气序异凉温。仳离方自兹，曷舒中郁烦。念子同乡彦，令质挺玙璠。劲节夙所尚，古道矢弗谖。宾兴属昌期，出宰膺明恩。善政崇教育，化理由身惇。行矣懋树立，以副平生言。
送进士赴南京刑部主事
作者：杨士奇
朝代：明

一经登第拜金銮，六品升朝授好官。自昔有家依帝阙，即今得禄奉亲欢。英年郎署丹霄近，圣代秋官白昼寒。立志长同冰雪厉，扶摇万里恣鹏抟。
送道亨王侍郎致政还乡
作者：杨士奇
朝代：明

平生操节比琼瑶，身荷天恩到五朝。为国一心常耿耿，历官双鬓已萧萧。西人每见谈仁政，故吏频闻诵教条。独恨相逢各迟暮，白驹那复永今朝。萧散高情早息机，衣冠祖送出都畿。六官守道如公少，七帙辞荣自古稀。沃野秋风黄黍熟，长河春水白鱼肥。不才苦被樊笼系，翘首冥鸿叹愿违。
送道亨王侍郎致政还乡·其一
作者：杨士奇
朝代：明

平生操节比琼瑶，身荷天恩到五朝。为国一心常耿耿，历官双鬓已萧萧。西人每见谈仁政，故吏频闻诵教条。独恨相逢各迟暮，白驹那复永今朝。
送道亨王侍郎致政还乡·其二
作者：杨士奇
朝代：明

萧散高情早息机，衣冠祖送出都畿。六官守道如公少，七帙辞荣自古稀。沃野秋风黄黍熟，长河春水白鱼肥。不才苦被樊笼系，翘首冥鸿叹愿违。
送邓存诚之襄阳
作者：杨士奇
朝代：明

庾公南楼燕新乳，行子辞家春欲暮。西岸杨花白似银，荡日摇风满江路。江边汉水转逶迤，南堂鹤发正垂丝。愿寻甘旨何愁远，欲去临分又复悲。子有清才出同辈，见者纷纷谁不爱。擅题绣句锦筵端，能画青山白云外。我来投分已三春，握手摅情共讨论。即今相送缘鹦渚，明日相思间鹿门。鹿门芳草芊绵碧，尚有庞公昔时宅。池上山翁去不还，江皋神女无遗迹。经过吊古易徘徊，且莫迟留定蚤来。红芳照映莱衣舞，好及榴花五月开。
送邓宗经
作者：杨士奇
朝代：明

久别时相忆，重来又解携。帝方求隐逸，子竟返幽栖。海树连吴地，云山入剡溪。草堂何处在，莫遣世人迷。
送邓指挥
作者：杨士奇
朝代：明

邓将军家住文水濆。十五袭父爵，桓桓气凌云。二十年前尚年少，镇抚西湖到南诏。纷纷蛮部未知名，手提一剑身横行。去年蠢尔犹纷争，片言折之无不平。万里归来报天子，奏对边情若流水。御前官赏赐勋劳，象笏朱衣拜丹扆。曙光曈曈射双阙，又奉天书戒明发。青骢玉勒飞腾骧，楚水黔山去超忽。云南到时花未飞，还以天恩谕远夷。只今四海遵文教，独恃短兵何所为。
送邹尚友赴澧川
作者：杨士奇
朝代：明

新春散寒冱，旭日明江浦。浦树净亭亭，犹含夜来雨。远客促行迈，故人皆出祖。初来自西川，遄征溯南楚。离别即须臾，晤言方几许。圣朝悯茕嫠，简贤需召杜。恺悌终荐达，承流寄绥抚。澧水出涔阳，东连洞庭渚。其俗本惇朴，其民素贫窭。竭力供县官，何尝厌勤苦。兹晨望贤牧，蚤暮急延伫。行矣敷仁恩，殚心副当宁。
送郑御史赴四川
作者：杨士奇
朝代：明

青春衣绣有辉光，况复驰声白玉堂。承诏早持班氏笔，赐归先过郑公乡。驿亭解缆江潮急，官舫闻猿峡路长。遥想三川旧行处，重来随地凛飞霜。
送郭鼎贞致仕还临江
作者：杨士奇
朝代：明

郎官为政清如水，旧有清名远近闻。天上拜辞丹凤阙，江南还觅白鸥群。夫容杨柳零秋露，彭蠡匡庐渺暮云。无数归帆背人去，不禁乡思日纷纷。
送金少卿祭扫南归
作者：杨士奇
朝代：明

去年奉敕我还乡，今年奉敕卿还乡。我违乡国四十载，卿违乡国三十霜。仕者还乡总□□，卿逢故旧当尽情，明年春风朝北京。
送钟启晦南雄训导
作者：杨士奇
朝代：明

试艺晨趋秘閤前，看君文采冠诸贤。葩经早得尚书学，藻泮重登博士筵。五月承恩辞北阙，一程冲暑向南天。过家想见宁亲处，喜说梅关近赣壖。
送钟宏彰修撰归省兼致意彝训绍隆
作者：杨士奇
朝代：明

荆山有奇璞，恒为庙堂珍。英才履忠信，安得山泽沦。钟子力学殖，行义修诸身。遭逢昭明代，怀瑜谒紫宸。遂登白玉堂，出入陪辅臣。晨趋启沃筵，暮归思经纶。鞠躬以效职，光华映青春。忠孝并所惇，念我鹤发亲。八年旷定省，梦寐心䞭䞭。臣切乌鸟私，伏陛一再陈。归宁丹诏许，拜荷圣主仁。维时春冰泮，长河浩潾潾。初发清潞漘，遄溯沽水津。暄风芍药开，照耀斑衣新。上堂献寿卮，慈颜和以忻。次第省耆旧，亦复展戚姻。欧乡有君子，昔者联朝绅。超然谢尘鞅，还山侣逸民。南北遥相望，有怀赋停云。子归定相见，为予致慇勤。
送钱习传
作者：杨士奇
朝代：明

迢递沧江路，天寒风雪深。相知何在早，临别自难任。人重昆冈玉，乡荣郤氏林。为山终一篑，持赠比南金。
送钱侍读
作者：杨士奇
朝代：明

日上榑桑丽九天，蓬莱高阁五云连。才华久在论思地，明圣方需侍从贤。归旆晓飞河济外，文星夜映斗牛边。全家帝泽沾幽显，锦诰翔鸾百代传。
送陈公馀赴台州教授诗
作者：杨士奇
朝代：明

陈氏联双璧，京华旧合并。蚤终悲令弟，久别见难兄。受命辞丹阙，之官向赤城。相逢已多嘅，相送更胜情。海上天台郡，云边岛屿青。交游如昨日，梦寐想平生。乡里风仍厚，诗书化易行。公堂无外事，弦诵有馀清。
送陈公馀赴台州教授诗·其一
作者：杨士奇
朝代：明

陈氏联双璧，京华旧合并。蚤终悲令弟，久别见难兄。受命辞丹阙，之官向赤城。相逢已多嘅，相送更胜情。
送陈公馀赴台州教授诗·其二
作者：杨士奇
朝代：明

海上天台郡，云边岛屿青。交游如昨日，梦寐想平生。乡里风仍厚，诗书化易行。公堂无外事，弦诵有馀清。
送陈公馀赴高安训导兼柬本之
作者：杨士奇
朝代：明

两家姻好托斯文，杨氏贤甥复有孙。经学已能傅世业，儒官何幸拜君恩。从知备养依微禄，且喜移家近故园。还共郡庠梁博士，朝朝来往事清论。
送陈廷器通政
作者：杨士奇
朝代：明

公材士行总推贤，宪府儒宫近屡迁。共识丹心明白日，也应华发叹流年。芙蓉浦溆秋风后，鸿雁汀洲夕照前。此地相逢又相送，交情长为别离牵。
送陈彝训赴湖广参议
作者：杨士奇
朝代：明

三十年前过鄂城，藩垣吴郑最知名。人怀遗爱至今日，子继贤声在此行。梦渚茫茫连汉沔，岳阳渺渺望荆衡。九重夙夜思民瘼，应展忠勤荅圣明。
送陈教授归临江
作者：杨士奇
朝代：明

腊雪都门三雨花，广文辞阙理归车。从来宦达心如水，此去优閒鬓始华。瑟瑟蒹葭寒景暮，萧萧鸿雁朔风斜。碧桃开满金川县，无限春光属到家。
送陈文璧赴石首知县
作者：杨士奇
朝代：明

金榜青春有令名，玉堂高步接群英。爱民自倚平生志，作县新承宠命荣。蓟北霜清寒木落，岳阳烟净晚山横。六年相聚还相别，不尽秋风送客情。
送陈斌副使之陜西兼柬陈宪使于副使
作者：杨士奇
朝代：明

骢马向咸阳，东风驿路长。渭川清映月，秦树早迎霜。风采人心快，贪渔吏弊亡。陈于荣并命，冰玉共高堂。
送陈时显归南京兼简广哲
作者：杨士奇
朝代：明

联官玉署多年别，考绩金台两度逢。往昔知心成落落，即今分手复匆匆。蓟门雨挟风声急，潞渚波连海气浓。无限离情阻相送，青山杳杳树濛濛。素襟不受一尘缁，文苑英游共所知。旧羡丰姿清似玉，今看衰鬓亦成丝。柏堂昼掩无公务，竹槛春吟有妙辞。想共东邻欧主事，清谈常过夕钟时。
送陈时显归南京兼简广哲·其一
作者：杨士奇
朝代：明

联官玉署多年别，考绩金台两度逢。往昔知心成落落，即今分手复匆匆。蓟门雨挟风声急，潞渚波连海气浓。无限离情阻相送，青山杳杳树濛濛。
送陈时显归南京兼简广哲·其二
作者：杨士奇
朝代：明

素襟不受一尘缁，文苑英游共所知。旧羡丰姿清似玉，今看衰鬓亦成丝。柏堂昼掩无公务，竹槛春吟有妙辞。想共东邻欧主事，清谈常过夕钟时。
送陈景著编脩以母老乞近地得福州教授
作者：杨士奇
朝代：明

振佩谢彤陛，驱车出重城。堂中有寿母，奉以趋脩程。秉志存事君，母也迫衰龄。仰荷圣主仁，俯谐乌鸟情。维时六月中，流金赫炎蒸。行路岂不难，适愿心孔宁。济济玉堂侣，祖饯罗冠缨。眷言夙昔好，何以赠子行。易得四海誉，难致乡里名。矧乃来学众，逝将于我承。黾勉慎所操，庶用闳休声。
送陈正伦太守考绩复任
作者：杨士奇
朝代：明

久别南阳陈太守，十年犹是旧青袍。路人共说循良政，荒岁深知抚字劳。白发交游吾最老，青云勋业子能高。明时有志应须奋，九万扶摇看羽毛。
送陈正伦御史赴南阳知府
作者：杨士奇
朝代：明

盛时冠豸兼衣绣，柏府霜台岁已深。宦达共嗟门似水，家贫新赐带横金。褰帷绿野观春稼，拄笏黄堂对晓岑。正已斋中有馀暇，青编还究古人心。
送陈正言知府归云南
作者：杨士奇
朝代：明

日照东南隅，门有车马宾。飞盖映华毂，高鞍镂素银。别我将有适，念我夙所亲。山川万里途，远行多苦辛。何以赠暌违，承流贵及民。谦谦君子德，恂恂长者仁。恶旨好善言，昔有大圣人。稽古以力行，敬哉愿书绅。
送陈照磨赴湖广
作者：杨士奇
朝代：明

青春白晢多才思，往往明珠辱赠诗。江汉南游五千里，锦囊还解寄相思。凤凰山前宪使堂，寻常六月凛飞霜。堂中使者清于玉，黄鹤白云离思长。
送陈照磨赴湖广·其一
作者：杨士奇
朝代：明

青春白晢多才思，往往明珠辱赠诗。江汉南游五千里，锦囊还解寄相思。
送陈照磨赴湖广·其二
作者：杨士奇
朝代：明

凤凰山前宪使堂，寻常六月凛飞霜。堂中使者清于玉，黄鹤白云离思长。
送陈生还吉水
作者：杨士奇
朝代：明

家住文江头，东望秦淮涘。恋恋父子情，迢迢隔山水。粤昔奉父母，留侍大母居。重闱供甘旨，旦夕承婉愉。久违父膝下，仰慕闻诗礼。况乃大母心，惓惓念行子。北地困远涉，风霜多苦颜。幸复荷荣宠，何时见斓斑。昨者促我来，令我慰羁旅。腊月达京城，升堂拜父母。我父见子来，惊起还悲叹。别时汝总角，汝今已胜冠。我母见子来，怜我克孝敬。念我涉苦辛，问我行久近。各言问大母，大母今寿康。听荅未及已，零泪沾衣裳。我留侍父母，蔼蔼天伦乐。诲语日殷勤，离怀顿舒豁。舒怀未几许，我父呼我言。父母喜汝来，大母傒汝旋。我未报国恩，养亲诚赖汝。事父汝日长，遄归勿辞苦。拜跪受父教，黾勉惟敬承。晨起别高堂，扬舲复南征。维时二月初，春风动杨柳。父执书赠言，朋游劝行酒。人生尚孝行，子归重操脩。矧子英妙年，勉学循嘉猷。而翁我同朝，且复同乡郡。何以赠子行，努力崇令问。
送陈祭酒
作者：杨士奇
朝代：明

邂逅不尽意，仳离难成欢。况子我素交，俱属衰暮年。夙游玉堂署，文彩金琅玕。潇洒绝埃氛，磊落出肺肝。托好三纪馀，贞松见岁寒。升迁既遐处，怀思常漫漫。北觐初盍簪，南顾遽回辕。迢迢东海陬，鄞山青郁盘。恻恻念桑梓，去去承明恩。良会后靡期，晚节道攸惇。黾勉各自珍，用副平生言。
送陈素行
作者：杨士奇
朝代：明

去年相别萧藤县，此日重看博士行。桂岭迢遥怀二俊，榕阴潇洒对诸生。雨肥丹荔浆堪挹，霜下黄茆瘴已清。知有少游文字在，倘摹遗刻寄都城。
送陈虬延安知府
作者：杨士奇
朝代：明

天子急民瘼，廷臣领郡章。平生怀玉雪，此去播春阳。雕鹗云霄迥，骅骝道路长。试看韩与范，遗迹在边方。
送陈逊用员外致事
作者：杨士奇
朝代：明

圣主需贤赞万几，看君未老决然归。十年朝署冰霜操，五色文林锦绣衣。岩径松萝馀旧隐，海天鸿鹄遂高飞。白头别有相知者，潦倒不归伤远违。
送雷诚智延平知府
作者：杨士奇
朝代：明

五马引双旌，青春发帝京。分符为郡远，衣锦过乡荣。祠庙先贤近，弦歌旧俗清。秪应劳抚字，莫遣愧阳城。平日丰城旧，新年感慨多。于君来往熟，奈此别离何。柳色迷官驿，莺声傍御河。旗亭芳酒散，不忍对骊歌。
送雷诚智延平知府·其一
作者：杨士奇
朝代：明

五马引双旌，青春发帝京。分符为郡远，衣锦过乡荣。祠庙先贤近，弦歌旧俗清。秪应劳抚字，莫遣愧阳城。
送雷诚智延平知府·其二
作者：杨士奇
朝代：明

平日丰城旧，新年感慨多。于君来往熟，奈此别离何。柳色迷官驿，莺声傍御河。旗亭芳酒散，不忍对骊歌。
送马检讨归阆中并寄声李全太守
作者：杨士奇
朝代：明

几多鹤发京华客，荣利关心未肯閒。谁似翰林马检讨，黑头苦意恋家山。二十馀年住两京，蓬莱阁下预恩荣。衣冠归里何多幸，老傍林泉阅治平。尔乡太守吾乡彦，为政心同阆水清。料尔到家春亦到，劭农正值出郊行。
送马检讨归阆中并寄声李全太守·其一
作者：杨士奇
朝代：明

几多鹤发京华客，荣利关心未肯閒。谁似翰林马检讨，黑头苦意恋家山。
送马检讨归阆中并寄声李全太守·其三
作者：杨士奇
朝代：明

尔乡太守吾乡彦，为政心同阆水清。料尔到家春亦到，劭农正值出郊行。
送马检讨归阆中并寄声李全太守·其二
作者：杨士奇
朝代：明

二十馀年住两京，蓬莱阁下预恩荣。衣冠归里何多幸，老傍林泉阅治平。
送魏侍郎奉使江西
作者：杨士奇
朝代：明

西江寇盗本王民，命切艰危有弗驯。初拜殿廷承玉旨，肃将斧钺下天津。道途阴曀须清涤，沟壑呻吟赖抚循。盛世长才当大用，勉宣皇武布皇仁。
送魏源尚书按视边务
作者：杨士奇
朝代：明

宝剑动华星，关城候使旌。春随司寇笔，霜重总兵营。武备千年固，尘氛万里清。归来奏天子，青史载鸿名。
送黄伴读
作者：杨士奇
朝代：明

青春千乘发京师，花映銮镳柳映旗。官属尽看归侍从，交游那忍话分离。碧堂进讲趋常早，玉醴承恩出每迟。想得公馀忆乡旧，还应题句报相思。
送黄养正
作者：杨士奇
朝代：明

历事三朝圣，曾蒙当宁知。手持五色笔，常在凤凰池。雪霁城南路，春融柳外澌。还家自足喜，报国岂应迟。文明门外柳，频折送人归。窃䘵吾何补，怀乡志屡违。越潮天际白，吴树雨中微。羡尔乘仙舫，东南去似飞。
送黄养正·其一
作者：杨士奇
朝代：明

历事三朝圣，曾蒙当宁知。手持五色笔，常在凤凰池。雪霁城南路，春融柳外澌。还家自足喜，报国岂应迟。
送黄养正·其二
作者：杨士奇
朝代：明

文明门外柳，频折送人归。窃䘵吾何补，怀乡志屡违。越潮天际白，吴树雨中微。羡尔乘仙舫，东南去似飞。
送黄叔志布政致事归吴兴
作者：杨士奇
朝代：明

拜赐归閒出九重，都门祖送雪寒中。考功郎署三朝远，敷政藩垣二品崇。金盖云山足怡悦，鸥波亭沼更从容。扁舟还约玄真子，来往苕西与霅东。
送黄叔昭归文江
作者：杨士奇
朝代：明

赐归初买上江船，归路何因复怆然。渡海几人还故里，到家三月及春田。碧梧丘垄回生色，绿水园林捲宿烟。莫叹物情非夙昔，青山还映旧门前。
送黄学士还永嘉
作者：杨士奇
朝代：明

圣皇御宸极，垂拱朝万方。时康洽泰和，化理侔虞唐。公卿侍黼扆，文儒列成行。济济集天衢，辉辉被宠章。宠章一何盛，㴑源嘉所生。文锦盘双龙，奎光焕然明。岂但隆褒敡，重以命秩荣。馀龄沐天泽，感激深中情。深情仰都畿，逝将谒天子。夕发斗城隅，晨趋阊阖里。鹤发耀冠缨，龙颜顾为喜。拜稽颂万年，惓惓未能已。惓惓事君忠，虽耄志益强。载来即华馆，嘉庆洽中堂。怡愉奉甘旨，拜跽陈寿觞。眷言皇天慈，奕世弗可忘。弗忘在君亲，桑梓翳丘园。别离未几时，履此霜露繁。遥遥遵返路，靡靡涉川原。来归诚所忻，恋阙心弥敦。
送黄学士还永嘉·其一
作者：杨士奇
朝代：明

圣皇御宸极，垂拱朝万方。时康洽泰和，化理侔虞唐。公卿侍黼扆，文儒列成行。济济集天衢，辉辉被宠章。
送黄学士还永嘉·其三
作者：杨士奇
朝代：明

深情仰都畿，逝将谒天子。夕发斗城隅，晨趋阊阖里。鹤发耀冠缨，龙颜顾为喜。拜稽颂万年，惓惓未能已。
送黄学士还永嘉·其二
作者：杨士奇
朝代：明

宠章一何盛，㴑源嘉所生。文锦盘双龙，奎光焕然明。岂但隆褒敡，重以命秩荣。馀龄沐天泽，感激深中情。
送黄学士还永嘉·其二
作者：杨士奇
朝代：明
体裁：古风

宠章一何盛，溯源嘉所生。文锦盘双龙，奎光焕然明。岂但隆褒敡，重以命秩荣。馀龄沐天泽，感激深中情。
送黄学士还永嘉·其五
作者：杨士奇
朝代：明

弗忘在君亲，桑梓翳丘园。别离未几时，履此霜露繁。遥遥遵返路，靡靡涉川原。来归诚所忻，恋阙心弥敦。
送黄学士还永嘉·其四
作者：杨士奇
朝代：明

惓惓事君忠，虽耄志益强。载来即华馆，嘉庆洽中堂。怡愉奉甘旨，拜跽陈寿觞。眷言皇天慈，奕世弗可忘。
送黄知府还琼州
作者：杨士奇
朝代：明

萧萧朔风劲，慄慄年岁徂。积雪横山冈，凝冰塞川途。念子万里行，相送城南隅。寒树渺苍茫，谁能忍离居。离居昔不浅，晤语今还促。郡府分南溟，烝黎望贤牧。寒晖动飞旆，浮埃暗驰毂。远举凌冥冥，临岐羡鸿鹄。鸿鹄翔翩翩，倏忽天之涯。丈夫抱奇才，致用贵及时。山川历缅邈，何以赠仳离。永矢冰雪操，迟暮以为期。
送黄知府还琼州·其一
作者：杨士奇
朝代：明

萧萧朔风劲，慄慄年岁徂。积雪横山冈，凝冰塞川途。念子万里行，相送城南隅。寒树渺苍茫，谁能忍离居。
送黄知府还琼州·其三
作者：杨士奇
朝代：明

鸿鹄翔翩翩，倏忽天之涯。丈夫抱奇才，致用贵及时。山川历缅邈，何以赠仳离。永矢冰雪操，迟暮以为期。
送黄知府还琼州·其二
作者：杨士奇
朝代：明

离居昔不浅，晤语今还促。郡府分南溟，烝黎望贤牧。寒晖动飞旆，浮埃暗驰毂。远举凌冥冥，临岐羡鸿鹄。
送黎信归故乡
作者：杨士奇
朝代：明

商飙起西陆，倏忽为素秋。客行惜迟暮，怀归逝不留。舟楫晨已具，送子河之洲。千里远结交，三载笃绸缪。欢洽谐琴瑟，夙昔同衾裯。云何当乖分，私情怅悠悠。山川绕归路，岂不思同游。俯观江汉水，滔滔俱东流。惜哉南飞鸿，孤鸣违匹俦。别离诚难任，斯须亦何忧。终当返旧林，岁暮共优游。
送龙公常之建宁驿丞
作者：杨士奇
朝代：明

咸淳进士衡州佐，异代风流见远孙。谒选三年依北阙，承恩二月发南辕。官程僻远稀迎客，廨宇清幽不闭门。碧水丹山足閒暇，频收书册玩微言。
送龙参归南昌
作者：杨士奇
朝代：明

渌水明堪染，桃花吐未齐。君归渡南浦，春草正萋萋。
送龚燧宪使致仕
作者：杨士奇
朝代：明

平生心在恤痌瘝，一日辞荣出九关。袖却向来经济手，去循南浦看西山。非才误下钓鱼矶，徒遣缁尘满素衣。八帙年华双鬓雪，同乡惆怅不同归。
送龚燧宪使致仕·其一
作者：杨士奇
朝代：明

平生心在恤痌瘝，一日辞荣出九关。袖却向来经济手，去循南浦看西山。
送龚燧宪使致仕·其二
作者：杨士奇
朝代：明

非才误下钓鱼矶，徒遣缁尘满素衣。八帙年华双鬓雪，同乡惆怅不同归。
通州
作者：杨士奇
朝代：明

城倚红云下，门临绿水滨。宝鞍驰骏马，多是帝京人。清浅潞河流，常维万里舟。越罗将蜀锦，充满潞滨楼。
通州·其一
作者：杨士奇
朝代：明

城倚红云下，门临绿水滨。宝鞍驰骏马，多是帝京人。
通州·其二
作者：杨士奇
朝代：明

清浅潞河流，常维万里舟。越罗将蜀锦，充满潞滨楼。
遇山居老有感
作者：杨士奇
朝代：明

细柳鲜桃潋滟春，白云流水净无尘。看渠鹤发林居者，只傍青山老此身。著处溪山可置身，古人求志不求闻。从前未有匡时术，只合携家傍白云。
遇山居老有感·其一
作者：杨士奇
朝代：明

细柳鲜桃潋滟春，白云流水净无尘。看渠鹤发林居者，只傍青山老此身。
遇山居老有感·其二
作者：杨士奇
朝代：明

著处溪山可置身，古人求志不求闻。从前未有匡时术，只合携家傍白云。
道中戏效竹枝
作者：杨士奇
朝代：明

敕下行营严号令，官军不敢犯秋毫。民间尚未知恩旨，关闭柴门个个牢。
道傍杏花一树盛开
作者：杨士奇
朝代：明

碧草初出地，杏花红满枝。粲粲耀晨旭，盈盈娇路岐。称我庭阶赏，植远不可移。玩之未忍别，念当长育时。
遵化行营夜梦金少保有作
作者：杨士奇
朝代：明

故人迢递梦分明，星转周庐夜二更。金马玉堂三月别，白云红树两乡情。关山道路瞻持节，藩府衣冠迓拥旌。奉使西行足高兴，锦囊归日为君评。
邑萧生为余写小像因求朱中书添竹数竿以示不忘东皋之意
作者：杨士奇
朝代：明

春雨东皋竹万竿，主人白发未休官。常将一片冰霜意，期尔青青共岁寒。
邝侍郎父挽诗
作者：杨士奇
朝代：明

人传能孝似参骞，儒行公才两克全。三邑曾承博士教，庶民长诵大夫贤。青山墓道松楸冷，锦诰褒词日月悬。况有显扬千岁托，中台五采凤毛鲜。
邳州
作者：杨士奇
朝代：明

岧岧下邳城，浩浩河流骛。伫立思徘徊，古人今何处。船头见青山，山下连烟树。白鸟自幽间，双飞背人去。
邳州城下夜雨
作者：杨士奇
朝代：明

薄暮风色寒，移舟宿前渚。欹枕不成眠，孤篷夜来雨。
邹侍讲以诗问钱检讨索菊而仆以诗并骑邀之
作者：杨士奇
朝代：明

一室閒居俗虑清，题诗问菊见高情。何如解带花间坐，莫负秋晴送马迎。邻菊初花粲可观，花前棋局足盘桓。寻常无事宜来数，即过城东来却难。
邹侍讲以诗问钱检讨索菊而仆以诗并骑邀之·其一
作者：杨士奇
朝代：明

一室閒居俗虑清，题诗问菊见高情。何如解带花间坐，莫负秋晴送马迎。
邹侍讲以诗问钱检讨索菊而仆以诗并骑邀之·其二
作者：杨士奇
朝代：明

邻菊初花粲可观，花前棋局足盘桓。寻常无事宜来数，即过城东来却难。
邹谦所孝思堂
作者：杨士奇
朝代：明

墓筑芜湖县，因之托数椽。却思严谴日，感泣更生年。十口今谁在，孤身秪自怜。朝朝松柏地，拜跽荐寒泉。
郑村坝
作者：杨士奇
朝代：明

十里都城外，天清见远山。断渠冰奠玉，连树叶飞丹。牧苑千群出，耕畬万顷閒。赐田思往事，双泪不胜弹。
郭端佥宪之交趾
作者：杨士奇
朝代：明

宫锦绣为衣，青骢白玉蹄。官迁五岭外，路出大江西。草堂旧在雩阳郭，便道还家意偏乐。水色山光泻向人，紫葵黄菊嗟非昨。手持宪节重，肃肃念王程。声驰白简飞霜厉，气压黄茅瘴雾清。只今疮痍极边土，宵旰忧勤荷明主。未须搏击策殊勋，好尽怀绥副当宁。
酬友人寄酒
作者：杨士奇
朝代：明

洞庭春色出黄柑，远致何由共一欢。感荷多情王刺史，独惭彭泽未休官。
酬张子俊中书惠画
作者：杨士奇
朝代：明

不尽平生山水兴，劳君健笔写清幽。流云欲送千峰雨，飞瀑深涵五月秋。玉笋匡庐浑在目，天台秦望亦忘忧。白头经济曾何补，只好投簪约共游。
醉后调时彦
作者：杨士奇
朝代：明

久坐倦烦燠，澄景回素商。青冥下湛露，丹桂扬天香。济济金闺彦，高会白玉堂。和洽谐琴瑟，况复惜时光。西斋有旨酒，何由共华觞。
采石夜泊与仰善之夔二侄话别
作者：杨士奇
朝代：明

暮发金陵浦，前瞻采石矶。渺渺江潮上，娟娟江月辉。昔离忻乍合，明发念将违。嘉卉岂乏观，三春艳芳菲。不如柏与松，凌云起百围。君子坚贞操，敬哉慎其微。
重寄澹庵
作者：杨士奇
朝代：明

东观承恩地，俱看鬓雪侵。别来春未暮，延伫夏将深。忆我辞家日，知公恋阙心。五伦书未奏，还待共披寻。
重游东郭草亭
作者：杨士奇
朝代：明

园亭风日好，邀客绮筵开。重合金闺彦，兼联玉署才。泉流经近席，花气拂深杯。不断劝酬意，更堪弦管催。
重过安山驿怀金公素
作者：杨士奇
朝代：明

共买兰舟北去时，尚书相送此分违。伤心未抵今朝重，万里承恩只独归。
重过济宁
作者：杨士奇
朝代：明

闾井皆临闸，郊原四望平。横峰连岱岳，分水向彭城。笳鼓屯千骑，舟车会两京。沿洄未能住，俱是重王程。
重过鹞儿岭伤用道长史
作者：杨士奇
朝代：明

荒山千万叠，茅舍頫河滨。岂意清明世，翻为憔悴人。命穷身不返，志屈道还伸。为洒重来泪，平生心所亲。
金华方处士挽诗
作者：杨士奇
朝代：明

乡里过从驾小车，平时萧散有谁如。幽人日聚清芬閤，处士星明宝婺墟。乘化已翔云外鹤，传家犹贮壁间书。石梁岁岁行人度，共说何公德有馀。
金幼孚挽诗
作者：杨士奇
朝代：明

独携书史傍林泉，荣利由来意澹然。时绕金川看玉笥，未曾轻到县门前。雪崖风节凛飞霜，蕙带兰袆道味长。剩贮诗书遗诸子，乡人共诧白眉郎。昔岁京华住接邻，论文来往日频频。十年不见成终古，洒泪东风为故人。
金幼孚挽诗·其一
作者：杨士奇
朝代：明

独携书史傍林泉，荣利由来意澹然。时绕金川看玉笥，未曾轻到县门前。
金幼孚挽诗·其三
作者：杨士奇
朝代：明

昔岁京华住接邻，论文来往日频频。十年不见成终古，洒泪东风为故人。
金幼孚挽诗·其二
作者：杨士奇
朝代：明

雪崖风节凛飞霜，蕙带兰袆道味长。剩贮诗书遗诸子，乡人共诧白眉郎。
金幼孝挽诗
作者：杨士奇
朝代：明

英年兼令质，秋水映娟娟。才行诸昆重，诗书累代传。一朝随化物，万事逐浮烟。听话临终意，何人不怆然。
钟长史木讷斋
作者：杨士奇
朝代：明

贤王重师教，长史足官荣。清绝斋居里，新题木讷名。近仁由德性，好古见仪刑。一世誇轻捷，君当表后生。
钱舜举松溪待渡图为姜司谏题
作者：杨士奇
朝代：明

翠黛连山绿涨堤，扁舟长倚岸东西。人家知是吴兴往，还傍苕溪傍霅溪。槿篱茅舍水村幽，林彩山光积翠浮。空使行人愁望渴，隔溪閒却木兰舟。
钱舜举松溪待渡图为姜司谏题·其一
作者：杨士奇
朝代：明

翠黛连山绿涨堤，扁舟长倚岸东西。人家知是吴兴往，还傍苕溪傍霅溪。
钱舜举松溪待渡图为姜司谏题·其二
作者：杨士奇
朝代：明

槿篱茅舍水村幽，林彩山光积翠浮。空使行人愁望渴，隔溪閒却木兰舟。
铜雀妓
作者：杨士奇
朝代：明

高台凝望处，西陵落照边。昼日自歌舞，秋风咽管弦。恩随漳水远，恨与邺云连。惟有昏鸦集，时时近墓田。
长沙三咏 其一 定王台
作者：杨士奇
朝代：明

台高登望迥，台平驰射宽。平高各有志，民力空独难。
长沙三咏 其三 马王宫
作者：杨士奇
朝代：明

君王全盛日，宫殿此沈沈。歌舞无人见，唯馀钟梵音。
长沙三咏 其二 贾谊井
作者：杨士奇
朝代：明

迢迢俯碧甃，濛濛翳紫苔。犹传贾太傅，知历汉朝来。
长沙三咏·定王台
作者：杨士奇
朝代：明

台高登望迥，台平驰射宽。平高各有志，民力空独难。迢迢俯碧甃，濛濛翳紫苔。犹传贾太傅，知历汉朝来。君王全盛日，宫殿此沈沈。歌舞无人见，唯馀钟梵音。
閒题
作者：杨士奇
朝代：明

翠柏参差荫满庭，雪晴青草傍阶生。门无车马昼方永，座有图书心自清。绛县老人方并岁，青州从事未忘情。故园尚有渔竿在，惟叹归舟计未成。
问唐孟高需枸杞
作者：杨士奇
朝代：明

与卿俱七十，卿有好颜容。此后诗相寄，须兼枸杞封。
闻角
作者：杨士奇
朝代：明

风静周庐夕，营门角起愁。不须三弄彻，对月泪先流。杨柳飘还合，梅花落未休。乡心已无限，何必在边州。
闻远法师新作山居
作者：杨士奇
朝代：明

从知城市厌尘凡，近傍西山草结庵。心静故思幽境住，道高不遣俗人参。玉泉洗钵时分涧，石匮藏经别在岩。檐匐绕林花似雪，飞香常满佛前龛。
阻风雪德州有怀王邦彦司直
作者：杨士奇
朝代：明

萧条风雪夜深寒，短棹临津欲发难。却忆故人单骑去，谁家茅店解征鞍。
附家书示秫
作者：杨士奇
朝代：明

日日承恩侍翠华，老人何事未忘家。一缄寄与巢儿说，勤习诗书莫恼爷。
陆氏沧浪渔隐
作者：杨士奇
朝代：明

渔村深映绿杨烟，门外沤波日放船。兴逐浮云看不厌，坐乘流水去悠然。横江月出时歌榜，别浦风清亦扣舷。常年独泛沧浪曲，不羡遭逢渭水边。
陈母挽诗
作者：杨士奇
朝代：明

曾题南野墓，主孟复云亡。八帙又三岁，诸孙泣满堂。母仪乡里重，妇道族姻伤。忍听门前树，乌啼惨夜霜。
陈氏环翠轩
作者：杨士奇
朝代：明

潇洒轩居翠作围，遥看郁郁又霏霏。浓含野树晴如滴，乱湿山云晓不飞。綵服凝辉当舞席，牙签分映满书帷。湖波近绕阑干曲，更诧新荷好制衣。
陈氏贞寿堂
作者：杨士奇
朝代：明

北堂融融春昼长，锦树错落含春香。堂中老母今八十，鹤发如丝身乐康。母昔初嫁时，玉环自矜惜。殷勤奉君子，顾盼怜贞白。一从守空闺，皎皎冰雪色。下有□男儿，力学慕古人。季儿生来不识父，今年六十霜鬓新。明经射策选上第，金马玉堂高致身。大箱俸钱奉慈母，愿母十年百年寿。清朝南极老人星，正照华筵酌春酒。五福重好德，德厚福亦同。伟哉贞寿堂，乡里高其风。人之贞节乃大义，烱如白日光洞地。方今圣朝务表励，作歌欲告观风使。
陈烈妇诗
作者：杨士奇
朝代：明

结发为夫妻，调琴弄瑟两相宜。生谐同室居，死愿终不离。北风凉冽激庭树，中夜折我连理枝。死者无复荣，存者空何为。一双南湖锦翼鸟，雄先决起雌随之。嗟嗟陈烈妇，金石真自持。
陈豫中八十寿诗
作者：杨士奇
朝代：明

翛然无俗累，恬澹乐丘园。名誉三山重，春秋八帙尊。安居非药里，荣养自词垣。五月瞻南极，华星正对门。
陈颀佥事挽诗
作者：杨士奇
朝代：明

早岁贤科擢俊英，明时宪府佐澄清。常持风裁民皆畏，独以宽平政自成。万里趋朝淹客舍，几人含泣送铭旌。孤儿扶柩南闽路，落月啼乌最怆情。
陌上桑
作者：杨士奇
朝代：明

陌上桑。柔条未全劲，碧叶纷低昂。秦家女儿年十五，朝日成妆把筐筥。把筐筥，盈盈南陌前。明珠结宝带，翡翠贴花钿，一身皎皎尽成妍。使君从南来，顾盼久徘徊。遥见东方骑，惆怅空乘五马回。
陪谒徐王庙
作者：杨士奇
朝代：明

闵子乡中询父老，徐王庙下驻旂旄。庙前山势如鸾凤，万古涂山相对高。
陪驾观猎
作者：杨士奇
朝代：明

武士拥周遭，前驱导彩旄。径危兼水石，野阔盛蓬蒿。鹰犬纷飞跃，狐狸莫遁逃。老臣方寸切，上念圣躬劳。
陶氏荣节堂
作者：杨士奇
朝代：明

人生伉俪情，所愿偕白首。二九归陶家，三八为孀妇。抱持襁中儿，辛苦难具论。矢心只如一，儿大今有孙。紫凤衔天书，光华见旌表。孙长登科名，更觉门庭好。皇天佑节义，降福无穷期。永歌荣节堂，聊继柏舟诗。
隔谷歌
作者：杨士奇
朝代：明

严风凋角弓，钲鼓鸣不止。弟兄但隔谷，咫尺异生死。丈夫报国甘苦辛，此时顾恩宁顾身。讵知兄弟左右手，临难方为行路人。升高聊一望，力尽心未已。仰天呼兄兄不来，壮发冲冠直如指。生为同气亲，死作异乡尘。自矜雄豪重仁义，谁保艰难不相弃。岂不见南山桂树同根生，百年雨露同枯荣。又不见桓山之鸟同巢哺，欲去回翔不能征。人生有情乃若此，天地惨寂终难平。呜呼宾客满堂歌伐木，且请停杯歌隔谷。
集句酬刘士简
作者：杨士奇
朝代：明

无才日衰老，常在羁旅中。词人取佳句，独赠白头翁。旧绣移曲折，新诗作寄将。开缄风涛涌，感子故意长。文章千古事，持荅翠琅玕。但令无剪伐，日日报平安。
雨中寄蒋用文院判
作者：杨士奇
朝代：明

北风吹行云，凌虚俄澶漫。城上朝雨悬，渠里寒潮断。退朝出天阙，怀贤坐林馆。趋谒当何时，联珂待清旦。
雨中寄邹仲熙侍讲
作者：杨士奇
朝代：明

炎月苦淫雨，抱疾坐幽居。淖泥横隘巷，流潦溢深渠。已绝还往迹，遂将人事疏。时闻黄鸟鸣，交交屋东隅。岂无斗酒酌，閒玩古人书。兴怀在君子，夙昔同欢娱。契谊托金兰，清德重璠玙。跬步不可即，而况千里馀。仰瞻白日晖，屏翳何由舒。念离余未弭，单居子何如。
雨中感怀
作者：杨士奇
朝代：明

檐前水到竹棚头，檐下雨鸣殊未休。挟册儿童断来往，傍篱凫鸭自沈浮。即过东家邀短筏，莫须西埠买轻舟。客怀坐此堪惆怅，风景萧条况近秋。
雨后
作者：杨士奇
朝代：明

炎天久不雨，数雨复还晴。竹树繁阴合，阶墀幽草生。闭门无俗事，散帙任閒情。回首时西睡，芙蓉千叠清。
雨夜蒋立恭赠诗走笔次韵
作者：杨士奇
朝代：明

钭风飘雨还无定，独坐耽书过二更。不似前宵邻阁里，联诗使酒到鸡鸣。三径筼筜二亩居，鸣风鸣雨称清虚。秋宵一曲琳琅韵，为喜朝来向客书。
雨夜蒋立恭赠诗走笔次韵·其一
作者：杨士奇
朝代：明

钭风飘雨还无定，独坐耽书过二更。不似前宵邻阁里，联诗使酒到鸡鸣。
雨夜蒋立恭赠诗走笔次韵·其二
作者：杨士奇
朝代：明

三径筼筜二亩居，鸣风鸣雨称清虚。秋宵一曲琳琅韵，为喜朝来向客书。
雨晴
作者：杨士奇
朝代：明

东方明月上，雨止风亦罢。仰荷苍天仁，俯恻行路者。
雨雪曲
作者：杨士奇
朝代：明

边城九月尽，雨雪正霏霏。兼霰侵毡幕，如冰晃铁衣。塞垣深莫辨，边云冷不飞。鬓毛分可拟，征戍几时归。
雪中饮陆伴读斗室
作者：杨士奇
朝代：明

新斋坐閒敞，瑞雪晃清妍。寒消碧窗外，光动玉琴前。淹留酌甘醴，朗咏瑶华篇。自然纷虑静，即此对群仙。
雪夜胡学士载酒见过剧饮四鼓乃罢明日辱诗次韵奉答
作者：杨士奇
朝代：明

开岁已旬浃，消摇休暇中。良宵雪初霁，玉色明房栊。君子枉青盼，眷言写欢悰。豁达高世情，脱略尘虑空。从者陈豆笾，中筵粲鲜醲。虽云朋侣稀，屡促觞酌崇。旋舻诮王子，投辖嗤孟公。气合自淹留，清言益沨沨。芬馨逼兰茝，和洽谐丝桐。云巾耀朱氅，初疑降青童。听歌以成醉，复如对南翁。倏忽踰夜分，起视月胧胧。参差仰象纬，冲融散条风。鸡鸣戒朝谒，又促明发同。
雷道夫随侍朝京还见示途中诸诗辄用奉柬
作者：杨士奇
朝代：明

帝子趋朝归上国，儒臣随侍历脩程。渌波不动听鼍鼓，白雁纷回避羽旌。逦迤关河千嶂出，参差宫阙五云明。非因此去游观乐，谁识当时赋颂声。
静安亭诗沙溪刘伯川先生席上作时年十二
作者：杨士奇
朝代：明

处士年将六十齐，作亭偏爱屋之西。连床图史孙勤读，四壁棋琴客倦嬉。鹅鼻峰高松鹤唳，鸡潭波静水禽啼。向来翠竹江村路，弄月吟风醉不知。
静海县
作者：杨士奇
朝代：明

九月无霜草木枯，葫芦花白映青苏。计程共说金台近，明日舟行到直沽。
非所寄习礼
作者：杨士奇
朝代：明

舍外周遭无隙地，积刍曾畏短檐间。紫茄绿瓠霜前摘，拟借西园五尺閒。采采黄花定满枝，东邻西舍共襟期。银瓶注酒清于玉，醉里题诗看少谁。
非所寄习礼·其一
作者：杨士奇
朝代：明

舍外周遭无隙地，积刍曾畏短檐间。紫茄绿瓠霜前摘，拟借西园五尺閒。
非所寄习礼·其二
作者：杨士奇
朝代：明

采采黄花定满枝，东邻西舍共襟期。银瓶注酒清于玉，醉里题诗看少谁。
非所寄示康甥荣
作者：杨士奇
朝代：明

旦暮圜扉下，清羸念尔身。闭门堪避俗，省事足怡神。药里时常检，书灯夜少亲。亦知相念切，来问勿频频。
非所秋夕寄示康甥
作者：杨士奇
朝代：明

一点寒灯照黯然，哀蛩四壁夜无眠。傍人解识词垣老，为叹重来未十年。五十无闻将六十，不才孤负宠恩深。惟应一片清秋月，解照平生报主心。
非所秋夕寄示康甥·其一
作者：杨士奇
朝代：明

一点寒灯照黯然，哀蛩四壁夜无眠。傍人解识词垣老，为叹重来未十年。
非所秋夕寄示康甥·其二
作者：杨士奇
朝代：明

五十无闻将六十，不才孤负宠恩深。惟应一片清秋月，解照平生报主心。
题三泖归耕卷赠管时勉归吴松
作者：杨士奇
朝代：明

客从云间来，自言家远村。用世阙材具，委身服田园。开春起东作，良苗日愈蕃。下无螟螣苦，上有霖雨恩。年和易坚好，为力诚不烦。当秋负穫归，如坻积我门。公家且轻税，岂复忧饱温。贤妇持机杼，稚子牧鸡豚。傍舍数老翁，欢会无晨昏。其人虽朴野，皆有忠厚言。相与墟曲间，焉知市朝喧。违此未几时，九扈鸣已繁。去去情益敦，浮荣终不论。
题三顾山刘氏文会堂卷
作者：杨士奇
朝代：明

岧峣三顾山，飞流下澄澈。灵秀之所萃，爰昔钟贤哲。正学明纲常，直气遏邪孽。至今乡闾士，堂堂仰清节。书台郁崷崒，遗风耿未灭。比屋俨缝掖，群居蹈高洁。之子抱贞素，曾何污缁涅。奕奕峙堂搆，翛翛荫林樾。岂乏谷粟储，群书富罗列。同志五六辈，时来共怡悦。研覃溯周孔，辨析穷毫发。至道日有得，中怀炳昭㫼。明善固所资，诚身理逾切。愿惇辅仁训，庶不忝先烈。
题三顾山刘氏文会堂卷
作者：杨士奇
朝代：明
体裁：古风

岧峣三顾山，飞流下澄澈。灵秀之所萃，爰昔钟贤哲。正学明纲常，直气遏邪孽。至今乡闾士，堂堂仰清节。书台郁崷崒，遗风耿未灭。比屋俨缝掖，群居蹈高洁。之子抱贞素，曾何污缁涅。奕奕峙堂搆，翛翛荫林樾。岂乏谷粟储，群书富罗列。同志五六辈，时来共怡悦。研覃溯周孔，辨析穷毫发。至道日有得，中怀炳昭晢。明善固所资，诚身理逾切。愿惇辅仁训，庶不忝先烈。
题丘氏平原十景图
作者：杨士奇
朝代：明

昔年过东昌，游平原，望玉山。万松夹径鸣珊珊，翠屏叠出青冥閒。石豅瀑布飞秋雨，彷佛龙吟井江暮。东陂流泉清我心，尽日徘徊不能去。仙人夜半西极来，□云灿烂红莲开。邀我□□万寿之宫里，酌以沆瀣青瑶杯。隆山鸣钟促天曙，欢言未竟东西去。扁舟来往不复寻，江中遥望空云岑。湖塘月色今何似，岁晏黄原飞雪深。之子幽居有清赏，展卷那堪动遐想。到家还过仰山祠，刻我题诗青石上。
题东山洞宾
作者：杨士奇
朝代：明

莫讶征西旧司马，平生山水爱幽探。白头匡济成何事，回首东山已自惭。神仙只在人间世，来往千峰万壑云。至道非关有传授，他年那得吕岩闻。
题东山洞宾·其一
作者：杨士奇
朝代：明

莫讶征西旧司马，平生山水爱幽探。白头匡济成何事，回首东山已自惭。
题东山洞宾·其二
作者：杨士奇
朝代：明

神仙只在人间世，来往千峰万壑云。至道非关有传授，他年那得吕岩闻。
题东禅老僧所藏陈举善小景
作者：杨士奇
朝代：明

云所道人飞锡远，白云犹护旧禅房。向来聚得昆冈玉，长向林中起夜光。
题严御史恭梅边读易图
作者：杨士奇
朝代：明

钱塘湖畔山无数，湖上古梅千万树。之人结屋傍湖山，坐起常在梅花间。微风吹林动香雪，水色山光总清绝。手持一卷太古编，周孔所示皆微言。推辞通意必造玄。二仪分判自太极，寻源更溯庖牺前。潜心虚怀知几年，时来不得安考槃。绣衣白简峨廌冠，风采六月冰霜寒。辰阳西上开省署，又捧除书向西去。天香满袖出金銮，带作边方九春雨。边尘不动边人安，展图还忆钱塘看。从知玩易有真趣，燕寝凝香清昼閒。
题严氏光远堂
作者：杨士奇
朝代：明

朴山先生天下士，明经著书遗来世。宰相持书献天子，宠召除官列中秘。结缨彯组青琐闱，萧散终怀荷芰衣。明日上书乞身去，万里碧霄鸿鹄飞。窈窕烟霞护丘壑，共羡知几返真乐。园田旧绕柴桑居，山水清于富春郭。又百馀岁传曾孙，束帛徵起官桥门。峨冠正席讲周孔，诜诜俊彦罗玙璠。两贤出处各有道，前后声华相映好。光远堂中春不穷，乔木风烟拂晴昊。插架牙签万卷存，焚香扫径无尘喧。阶前暖翠看慈竹，岁岁年年蕃子孙。
题乐山乐水二图
作者：杨士奇
朝代：明

岱岳巍巍万古青，奠安东国拱神京。出云为雨润天下，坐契仁人四海情。为涧为河万折东，周流无滞更无穷。道人胸次涵流动，乐与宣尼川上同。
题乐山乐水二图·其一
作者：杨士奇
朝代：明

岱岳巍巍万古青，奠安东国拱神京。出云为雨润天下，坐契仁人四海情。
题乐山乐水二图·其二
作者：杨士奇
朝代：明

为涧为河万折东，周流无滞更无穷。道人胸次涵流动，乐与宣尼川上同。
题乐山乐水二图书解大绅作其兄墓铭哀诗后·其一
作者：杨士奇
朝代：明
体裁：七言绝句

少年兄弟同金榜，一日声名四海闻。更赐同归侍亲老，全家稽首戴天恩。
题云山送萧德葵南归
作者：杨士奇
朝代：明

一别桃源四十春，高斋回首思纷纷。清溪两道通仙谷，翠壁千寻护白云。少暇焚香时鼓瑟，半酣停酒更论文。何日承恩谢簪绂，寅宾楼上再寻君。
题五清小画
作者：杨士奇
朝代：明

昔年林下住，扫石坐成群。已愧颜光䘵，幽情咏五君。山林含古翠，萧爽水亭虚。岂乏幽栖者，临清此玩鱼。何人不扰扰，一棹独萧閒。天霁疏林外，乘流坐看山。不学袁安卧，悠然敞素轩。山林明一色，清意满乾坤。南枝与北枝，葳蕤动寥廓。自有岁寒心，不随横吹落。
题五清小画·其一
作者：杨士奇
朝代：明

昔年林下住，扫石坐成群。已愧颜光䘵，幽情咏五君。
题五清小画·其三
作者：杨士奇
朝代：明

何人不扰扰，一棹独萧閒。天霁疏林外，乘流坐看山。
题五清小画·其二
作者：杨士奇
朝代：明

山林含古翠，萧爽水亭虚。岂乏幽栖者，临清此玩鱼。
题五清小画·其五
作者：杨士奇
朝代：明

南枝与北枝，葳蕤动寥廓。自有岁寒心，不随横吹落。
题五清小画·其四
作者：杨士奇
朝代：明

不学袁安卧，悠然敞素轩。山林明一色，清意满乾坤。
题仲举梅花扇面
作者：杨士奇
朝代：明

才子清姿如玉雪，新裁小扇写寒梅。日长宴坐微风发，为引幽香相逐来。
题任生山水
作者：杨士奇
朝代：明

溪亭夏无暑，不假碧荷筒。垂柳轩窗外，青山眺望中。水漾玻瓈色，香生菡萏风。借问坐谭者，还知无极翁。
题伯牙子房子猷太白四图
作者：杨士奇
朝代：明

八音丝为尊，由来识者难。邂逅两相契，何辞为君欢。妙绝山水操，殷勤一再弹。相知苟不尽，徒贻后时叹。兴王必有佐，授道自有师。长者幸赐教，鞠躬敢辞卑。向来一编书，帷幄坐见施。从容成功退，去谒谷城祠。都城二三月，名花艳芳春。车马填九衢，歌钟动四邻。焉知竹林下，潇洒绝纤尘。兴至时独造，清风含八垠。夫容九叠屏，上有瀑布悬。浩浩不可极，银河泻青天。览之登高咏，超然锦袍仙。观物当求源，我欲升其巅。
题伯牙子房子猷太白四图·其一
作者：杨士奇
朝代：明

八音丝为尊，由来识者难。邂逅两相契，何辞为君欢。妙绝山水操，殷勤一再弹。相知苟不尽，徒贻后时叹。
题伯牙子房子猷太白四图·其三
作者：杨士奇
朝代：明

都城二三月，名花艳芳春。车马填九衢，歌钟动四邻。焉知竹林下，潇洒绝纤尘。兴至时独造，清风含八垠。
题伯牙子房子猷太白四图·其二
作者：杨士奇
朝代：明

兴王必有佐，授道自有师。长者幸赐教，鞠躬敢辞卑。向来一编书，帷幄坐见施。从容成功退，去谒谷城祠。
题伯牙子房子猷太白四图·其四
作者：杨士奇
朝代：明

夫容九叠屏，上有瀑布悬。浩浩不可极，银河泻青天。览之登高咏，超然锦袍仙。观物当求源，我欲升其巅。
题伯牙鼓琴图
作者：杨士奇
朝代：明

平生山水意，托此孤桐丝。之子无旋期，茫茫谁复知。閒来幽树下，欲奏已迟迟。
题何司历梅
作者：杨士奇
朝代：明

谁将烟艇过西湖，写得梅花入画图。八卦推馀白昼静，焚香何假博山炉。大庾关头第一枝，会稽笔法几人知。疏影清香坐相对，君平初是下帘时。
题何司历梅·其一
作者：杨士奇
朝代：明

谁将烟艇过西湖，写得梅花入画图。八卦推馀白昼静，焚香何假博山炉。
题何司历梅·其二
作者：杨士奇
朝代：明

大庾关头第一枝，会稽笔法几人知。疏影清香坐相对，君平初是下帘时。
题何太守画
作者：杨士奇
朝代：明

宜阳太守弹琴处，潇洒苍筠白石妍。半夜波涛乱春雨，一拳苔藓出晴烟。郡中旧有房韩政，林下那无白阮贤。直节看渠清似玉，姓名琬琰后宜镌。
题倪元镇画
作者：杨士奇
朝代：明

琴床书几一尘无，散发云林不受呼。清閟阁中宾客尽，时因遗墨见倪迂。
题元端本堂所临宋徽宗芦雁图
作者：杨士奇
朝代：明

惨淡穷阴日，萧条积雪时。风含烟际菼，冰冱水中坻。鸣应翻飞疾，栖兼饮啄宜。临摹尽物理，点染妙天机。无逸当年画，豳图七月诗。望崇端本地，志异古人为。绝艺功何补，为邦事可希。不存前辙鉴，徒激后人悲。
题兰
作者：杨士奇
朝代：明

懿此芳兰，在彼岩阿。为佩为带，怀哉九歌。
题兰
作者：杨士奇
朝代：明

澧浦月浮津，曾逢解佩人。至今香露夕，思杀楚乡春。骑马向长安，冠尘每日弹。不知幽谷里，谁坐揽芳兰。
题兰
作者：杨士奇
朝代：明

爱此竹林下，秋兰花正开。采芳思共赏，有待故人来。悬崖秋气爽，兰叶露漙漙。谁把霜毫写，清芳耐久看。磊磊涧边石，猗猗兰作花。光风一枝拂，香满杏林家。熙熙春日晖，九畹正芳菲。剑佩归来晚，幽香袭人衣。
题兰
作者：杨士奇
朝代：明

芳馨在岩谷，自与众卉异。必有君子人，共结金兰契。
题兰·其一
作者：杨士奇
朝代：明

澧浦月浮津，曾逢解佩人。至今香露夕，思杀楚乡春。
题兰·其一
作者：杨士奇
朝代：明

爱此竹林下，秋兰花正开。采芳思共赏，有待故人来。
题兰·其三
作者：杨士奇
朝代：明

磊磊涧边石，猗猗兰作花。光风一枝拂，香满杏林家。
题兰·其二
作者：杨士奇
朝代：明

悬崖秋气爽，兰叶露漙漙。谁把霜毫写，清芳耐久看。
题兰·其二
作者：杨士奇
朝代：明

骑马向长安，冠尘每日弹。不知幽谷里，谁坐揽芳兰。
题兰·其四
作者：杨士奇
朝代：明

熙熙春日晖，九畹正芳菲。剑佩归来晚，幽香袭人衣。
题兰石寄王善学
作者：杨士奇
朝代：明

清源先生乡达尊，昔以通家拜函丈。别来四十有三年，至今仪形劳梦想。当时令子朴且真，与我相欢亦长往。有孙今传祖父业，授徒假馆双江上。不随尘俗混驱驰，但以诗书待咨访。潜心篆籀积岁年，往往挥毫作题榜。我虽闻之未识面，已为名家动歆赏。玉堂侍读重同宗，万里暌违心怏怏。此图寄赠有微意，我为题诗叙畴曩。清贞比德兰与石，珍重幽人在林莽。
题养都指挥思亲卷
作者：杨士奇
朝代：明

椿阴惨澹荆花拆，莫叹阳和雨露偏。行道由来自家始，人生有志在芳年。西江分阃升贤佐，功忆先人百战馀。移孝为忠有勋业，他年光映史臣书。
题养都指挥思亲卷·其一
作者：杨士奇
朝代：明

椿阴惨澹荆花拆，莫叹阳和雨露偏。行道由来自家始，人生有志在芳年。
题养都指挥思亲卷·其二
作者：杨士奇
朝代：明

西江分阃升贤佐，功忆先人百战馀。移孝为忠有勋业，他年光映史臣书。
题凌士昌所藏张子厚山水
作者：杨士奇
朝代：明

苍崖万仞悬飞练，玉笥匡庐笔底开。孤负平生谢公屐，红尘白首未归来。云山深处草亭幽，磐石垂萝古木稠。世外不知尧舜理，超然放意似庄周。
题凌士昌所藏张子厚山水·其一
作者：杨士奇
朝代：明

苍崖万仞悬飞练，玉笥匡庐笔底开。孤负平生谢公屐，红尘白首未归来。
题凌士昌所藏张子厚山水·其二
作者：杨士奇
朝代：明

云山深处草亭幽，磐石垂萝古木稠。世外不知尧舜理，超然放意似庄周。
题凝翠楼
作者：杨士奇
朝代：明

住近东华五云下，车尘不断扑帘屏。别开楼馆看尘外，万叠西山过雨清。妙墨淋漓湿未乾，山光林影翠成团。渠家高馆偏多趣，北苑南宫绕座看。
题凝翠楼·其一
作者：杨士奇
朝代：明

住近东华五云下，车尘不断扑帘屏。别开楼馆看尘外，万叠西山过雨清。
题凝翠楼·其二
作者：杨士奇
朝代：明

妙墨淋漓湿未乾，山光林影翠成团。渠家高馆偏多趣，北苑南宫绕座看。
题刘伯埙所藏云山图
作者：杨士奇
朝代：明

一片青山是何处，复岭层峦清可数。春来缥缈生白云，云际连延见芳树。雨声半夜涨溪流，隐者虚亭近水幽。寻常书帙有真乐，况复同志来扁舟。展图彷佛沙溪路，四十年馀记曾去。鹅鼻峰高捲翠岚，鸡潭波静澄寒雾。百川先生富天趣，一笑相逢豁襟度。携酒持鱼踏白沙，共我酣唫不知暮。先生乘云竟不归，令弟郎曹荣锦衣。每同感慨论畴昔，还忆旧游心不违。我愧非才侍丹阙，壮岁叨荣已华发。投簪他日或蒙恩，更访沙溪棹明月。
题刘城之梅花
作者：杨士奇
朝代：明

衣上缁尘四十霜，玉华东畔忆家乡。年年开到梅花日，吟咏疏篱野水傍。窈窕文溪近武山，年年春早玉葩繁。南平进士北京客，常对新图忆故园。
题刘城之梅花·其一
作者：杨士奇
朝代：明

衣上缁尘四十霜，玉华东畔忆家乡。年年开到梅花日，吟咏疏篱野水傍。
题刘城之梅花·其二
作者：杨士奇
朝代：明

窈窕文溪近武山，年年春早玉葩繁。南平进士北京客，常对新图忆故园。
题刘士皆云林小画
作者：杨士奇
朝代：明

春雾晓初收，春山翠欲流。林霏疑雨润，岚彩近天浮。故里三华麓，当年一叶舟。看图浑彷佛，虚负水亭幽。
题刘梓人竹
作者：杨士奇
朝代：明

满林淇玉翠纷纷，白日苍苔夐绝尘。好近五云洲畔住，翛然閒作太平民。
题刘氏交友卷
作者：杨士奇
朝代：明

谷鸟啭嘤嘤，兴馀伐木情。当时论友道，何处托心盟。杯酒身相许，千金意自轻。还闻江海上，今世有刘生。
题刘氏奉亲堂
作者：杨士奇
朝代：明

双亲各垂白，至乐奉安居。养有日官禄，教传星象书。椿阴满庭户，谖草映阶除。日月趣朝退，班衣侍婉愉。
题刘纲知县梅花
作者：杨士奇
朝代：明

作令更三邑，兹行向海邦。民风尚文学，士俗亦惇庞。须得穷櫩好，还令蠹吏降。梅花玉雪意，常若对寒窗。
题刘英竹
作者：杨士奇
朝代：明

高崖入烟雾，下有清泠渊。青鸾云中来，照影故蹁跹。湘灵动云根，散作霏霏雨。湿重翡翠毛，凉浸珊瑚树。
题刘英竹·其一
作者：杨士奇
朝代：明

高崖入烟雾，下有清泠渊。青鸾云中来，照影故蹁跹。
题刘英竹·其二
作者：杨士奇
朝代：明

湘灵动云根，散作霏霏雨。湿重翡翠毛，凉浸珊瑚树。
题刘逸人乐耕卷
作者：杨士奇
朝代：明

理生虽异业，居世皆有务。治本既在兹，食力余所慕。九扈春始鸣，兴言向田墅。初来正沟塍，爰方艺禾黍。虽有耘耨劳，三时足甘雨。岁功聿已成，屡丰报田祖。储贮何必多，取具充寒暑。有酒可同欢，时时会邻父。既醉去悠然，登高睇平楚。一为击壤谣，游心缅千古。
题剑送别
作者：杨士奇
朝代：明

屡勤王事效驱驰，历遍辽东与蜀西。兹行解赠龙泉剑，会看功名华岳齐。
题勉仁学士岁寒图
作者：杨士奇
朝代：明

岁晏朔风劲，雨雪何霏霏。原陆莽萧条，百卉具已萎。郁郁凌云松，猗猗脩竹枝。皎皎林间梅，鲜葩亦已披。并秀以相依，况与瑶华宜。潇洒清白居，足怡君子怀。艳阳耀丹萼，赪霞映紫蕤。当春岂不时，不及商飙摧。谅非冱寒节，曷表贞素姿。永托金石契，迟暮以为期。
题勉仁学士草虫图
作者：杨士奇
朝代：明

种瓜于田，既勤且劬。弃瓜于道，遽厌其馀。群趋于腐，为蚁斯足。虫睨于傍，其亦有欲。物各付物，天道流行。动植之微，可玩生成。
题勤司务画
作者：杨士奇
朝代：明

峨峨青山，英英白云。缘冈绕岸合苍翠，澄波浩荡龙鳞文。萧散彼何人，楼居托幽谷。心与云山清，坐看云山熟。钓鱼艇子一丝风，门外还来张子同。沃洲禹穴定何处，梦想江南越中路。白头无补负明时，亦欲投簪采芝去。
题升龙
作者：杨士奇
朝代：明

阳德中正，与时偕行。乾元九五，天下文明。
题卓迪山水二幅
作者：杨士奇
朝代：明

溪水清于玉，山光净潇洒。亭下有扁舟，时看往来者。青山草庐下，萧散绝纤尘。曳杖彼谁子，知皆尘俗人。
题卓迪山水二幅·其一
作者：杨士奇
朝代：明

溪水清于玉，山光净潇洒。亭下有扁舟，时看往来者。
题卓迪山水二幅·其二
作者：杨士奇
朝代：明

青山草庐下，萧散绝纤尘。曳杖彼谁子，知皆尘俗人。
题南浦上人竹石
作者：杨士奇
朝代：明

南浦上人冰雪意，平坡古刹幽栖深。琅玕翠拂曼陁石，玛瑙森立旃檀林。虎丘说法曾点首，玉版参师今在心。何时坐我清风侧，试听海潮扬梵音。
题卫以嘉藏盛子昭画
作者：杨士奇
朝代：明

盛生家住吴山下，前代风流多见画。此图三尺更清奇，野水疏林澹潇洒。风平云净霁景鲜，玻瓈倒映水中天。鉴湖洞庭不可辨，隔浦山光落钓船。荡舟者谁定曾识，渺渺相望似相觅。寻常一曲沧浪歌，醉倚汀沙白鸥侧。鸱夷羊裘世久无，浮世虚名安足沽。放怀纵意任所适，何处烟波无钓徒。
题古木幽禽图
作者：杨士奇
朝代：明

古木含春泽，纷敷枝叶清。群飞各有类，动息相和鸣。蔼蔼天地间，品物遂生成。无轻画史意，可怡仁者情。
题古木竹石
作者：杨士奇
朝代：明

珊瑚出水天漠漠，翡翠横波月将落。隔林罢歌湘浦词，片云还向君山归。
题吉安府训导胡缙梅
作者：杨士奇
朝代：明

书台东畔泮池滨，腊月开花潋滟春。常有清香来讲席，莫因俗辙惹流尘。吉州黉舍拥皋比，济济英才望得师。须似梅花冰玉白，郡人翘首看操持。
题吉安府训导胡缙梅·其一
作者：杨士奇
朝代：明

书台东畔泮池滨，腊月开花潋滟春。常有清香来讲席，莫因俗辙惹流尘。
题吉安府训导胡缙梅·其二
作者：杨士奇
朝代：明

吉州黉舍拥皋比，济济英才望得师。须似梅花冰玉白，郡人翘首看操持。
题吴中书所蓄徐御史写梅
作者：杨士奇
朝代：明

清江先生如玉雪，旧种寒梅今满庭。閒时抚树得籀法，残岁开花映壁经。凤沼香云隔尘滓，霜台白笔写神形。朝回何逊谁相问，定在金陵竹叶青。
题吴逸人二云山房
作者：杨士奇
朝代：明

凌云并立两山青，山下幽居静不扃。晴分黛色明香几，昼拥岚光落砚屏。苍龙来问还丹诀，白鹤听谭大洞经。门前涧底朝朝去，更采昌阳九节灵。
题吴郎中展墓卷
作者：杨士奇
朝代：明

天官当代公衡鉴，翼赞人推选部郎。白昼乡闾瞻衣锦，青松丘垄艳焚黄。天朝恩重何由报，风树情深独自伤。画史能传心曲事，从知忠孝两难忘。
题周主事马
作者：杨士奇
朝代：明

五花粲粲雪霜明，休讶骐驎地上行。定是夜中精彩动，上干银汉射房星。紫禁日高仙仗下，金羁随处得从容。满身云影疑浮动，知是天闲八尺龙。
题周主事马·其一
作者：杨士奇
朝代：明

五花粲粲雪霜明，休讶骐驎地上行。定是夜中精彩动，上干银汉射房星。
题周主事马·其二
作者：杨士奇
朝代：明

紫禁日高仙仗下，金羁随处得从容。满身云影疑浮动，知是天闲八尺龙。
题周孟德淳斋卷
作者：杨士奇
朝代：明

性情澹澹葛天民，斋舍清幽迥绝尘。玄酒大羹忘世味，閒云流水任天真。农谈暇日同邻叟，经训当年对古人。岂有机心到机事，青松翠竹四时春。
题周汝清梅
作者：杨士奇
朝代：明

本是阳春第一花，皎如冰雪净无瑕。自缘不与东风竞，故向寒冬作岁华。潇洒江南清渚曲，乘春多植傍瑶京。旧家只说莲堪爱，不说梅花更自清。谁乐明时作冷官，羡渠萧散意能安。小斋一榻清于水，坐与梅花傲雪寒。
题周汝清梅·其一
作者：杨士奇
朝代：明

本是阳春第一花，皎如冰雪净无瑕。自缘不与东风竞，故向寒冬作岁华。
题周汝清梅·其三
作者：杨士奇
朝代：明

谁乐明时作冷官，羡渠萧散意能安。小斋一榻清于水，坐与梅花傲雪寒。
题周汝清梅·其二
作者：杨士奇
朝代：明

潇洒江南清渚曲，乘春多植傍瑶京。旧家只说莲堪爱，不说梅花更自清。
题和侄枯木竹兰图
作者：杨士奇
朝代：明

自在疏林下，幽香满露丛。相依君子竹，叶叶是清风。
题和侄梅
作者：杨士奇
朝代：明

故家昼锦坊中住，连屋诗书绝点埃。好傍溪山结精舍，不看桃杏只看梅。
题和侄竹
作者：杨士奇
朝代：明

清溪溪上似淇园，散叶分枝绿正蕃。又看移根度江去，石塘春雨长儿孙。
题唐临绢本兰亭后有子昂画
作者：杨士奇
朝代：明

祓禊兰亭三月初，流传翰墨世璠玙。吴兴绘事真兼妙，恨不挥毫到舞雩。
题商颜东山二图
作者：杨士奇
朝代：明

迢递商颜下，优游晏岁时。玉泉流石乳，青松荫紫芝。非为文成君，姓名谁见知。夙尚在高洁，雅怀非陆沉。东山讵云远，苍生望亦深。孰谓高卧者，而无匡济心。
题商颜东山二图·其一
作者：杨士奇
朝代：明

迢递商颜下，优游晏岁时。玉泉流石乳，青松荫紫芝。非为文成君，姓名谁见知。
题商颜东山二图·其二
作者：杨士奇
朝代：明

夙尚在高洁，雅怀非陆沉。东山讵云远，苍生望亦深。孰谓高卧者，而无匡济心。
题四时花鸟 其一 桃花双青
作者：杨士奇
朝代：明

曾闻瑶水上，千岁一开花。常有双青鸟，何非阿母家。
题四时花鸟 其三 桂花白头
作者：杨士奇
朝代：明

天香浮玉露，金色艳高秋。谁似双栖者，相依共白头。
题四时花鸟 其二 荷花鹡鸰
作者：杨士奇
朝代：明

往来傍莲塘，飞鸣不相离。比似兄弟心，相亲不相弃。
题四时花鸟·其四
作者：杨士奇
朝代：明

的的玉梅舒，啁啁翠禽哢。参横月落时，惆怅罗浮梦。
题四时花鸟·桃花双青
作者：杨士奇
朝代：明

曾闻瑶水上，千岁一开花。常有双青鸟，何非阿母家。往来傍莲塘，飞鸣不相离。比似兄弟心，相亲不相弃。天香浮玉露，金色艳高秋。谁似双栖者，相依共白头。的的玉梅舒，啁啁翠禽哢。参横月落时，惆怅罗浮梦。
题四皓
作者：杨士奇
朝代：明

初下商岩入汉廷，脩眉疏鬓雪霜明。从容一语安邦国，信是君王任老成。
题四皓子期子猷太白四图
作者：杨士奇
朝代：明

万叠青山外，林居頫涧滨。翛然四老者，知是茹芝人。潇洒林下居，清泠膝上琴。高山与流水，千载一知音。冻合千山雪，荒村愁未眠。谁知乘兴者，夜棹剡溪船。灵岳乾坤秀，飞泉河汉垂。超然山水兴，身在白云涯。
题四皓子期子猷太白四图·其一
作者：杨士奇
朝代：明

万叠青山外，林居頫涧滨。翛然四老者，知是茹芝人。
题四皓子期子猷太白四图·其三
作者：杨士奇
朝代：明

冻合千山雪，荒村愁未眠。谁知乘兴者，夜棹剡溪船。
题四皓子期子猷太白四图·其二
作者：杨士奇
朝代：明

潇洒林下居，清泠膝上琴。高山与流水，千载一知音。
题四皓子期子猷太白四图·其四
作者：杨士奇
朝代：明

灵岳乾坤秀，飞泉河汉垂。超然山水兴，身在白云涯。
题墨竹寄刘子伟
作者：杨士奇
朝代：明

江上好山千万重，看山长踏翠芙蓉。他年解绶还乡邑，竹杖芒鞋与尔同。袖拂青烟蹑紫霞，寻龙寻水看金沙。道人久有归休意，指个溪山著我家。
题墨竹寄刘子伟·其一
作者：杨士奇
朝代：明

江上好山千万重，看山长踏翠芙蓉。他年解绶还乡邑，竹杖芒鞋与尔同。
题墨竹寄刘子伟·其二
作者：杨士奇
朝代：明

袖拂青烟蹑紫霞，寻龙寻水看金沙。道人久有归休意，指个溪山著我家。
题墨菊寄宗琏
作者：杨士奇
朝代：明

曾伴金城坊里住，邻园日日看花来。高秋九月毗陵郡，潇洒何人共酒杯。思诚斋里清如水，坐对幽花晚自香。共有故园螺渚上，几时归去赏秋芳。
题墨菊寄宗琏·其一
作者：杨士奇
朝代：明

曾伴金城坊里住，邻园日日看花来。高秋九月毗陵郡，潇洒何人共酒杯。
题墨菊寄宗琏·其二
作者：杨士奇
朝代：明

思诚斋里清如水，坐对幽花晚自香。共有故园螺渚上，几时归去赏秋芳。
题士器竹
作者：杨士奇
朝代：明

峥嵘冰雪岁寒时，谁写琅玕赠别离。多为此君贞操在，岁寒冰雪有深期。
题太乙真人莲叶舟图
作者：杨士奇
朝代：明

至人乘汗漫，遗世若虚游。不假桂为楫，飘飖一叶浮。仰观天宇澄，俯视洪波流。茫茫荡无垠，泛泛任去留。富贵多忧虞，仙道我所求。弱流倘共济，从之览十洲。
题子昂画嘉禾
作者：杨士奇
朝代：明

宋代王孙元阁老，文章万丈贯天河。胸中不有调元事，那解挥毫写太和。
题子昂竹
作者：杨士奇
朝代：明

吴兴八法精，作书如刻玉。兰亭挥洒馀，见此潇湘绿。
题孙佥事云山图
作者：杨士奇
朝代：明

九叠匡庐霄汉表，白云深护翠巑岏。绣衣使者经行处，写向霜台柏署看。山光云彩净无尘，往往衡茅著隐沦。万一隆中有王佐，时停四牡一咨询。
题孙佥事云山图·其一
作者：杨士奇
朝代：明

九叠匡庐霄汉表，白云深护翠巑岏。绣衣使者经行处，写向霜台柏署看。
题孙佥事云山图·其二
作者：杨士奇
朝代：明

山光云彩净无尘，往往衡茅著隐沦。万一隆中有王佐，时停四牡一咨询。
题孙公器医士梅竹
作者：杨士奇
朝代：明

娟娟庾梅冰雪蕊，翛翛嶰竹青琅玕。梅熟兼盐调鼎鼐，竹老垂实来凤鸾。画史高情真绝俗，丹房閒对可忘餐。董家岂乏庐山杏，此植清贞经岁寒。
题孙给事画
作者：杨士奇
朝代：明

山水谐素心，幽居托林樾。日暮澹无营，超然孤兴发。时携绿绮琴，坐待青天月。
题孝友堂
作者：杨士奇
朝代：明

一门孝友同天性，为爱宋家三凤凰。不见河东祥与览，千春简册有辉光。
题宋捡校古木竹石
作者：杨士奇
朝代：明

剪落珊瑚枝，秋光净于洗。醉眠玛瑙坡，看舞青鸾尾。
题宋知州瞻彼南山图诗
作者：杨士奇
朝代：明

北方之山恒山尊，上出河汉凌星辰。常时出云作霖雨，滋育万物乘阳春。东风浩荡清川泻，川上人家住潇洒。内黄旧是故殷城，临水观山足公暇。此邦名与山齐高，古来为政多贤劳。高山景仰攀逸驾，母负青年志气豪。
题宝义堂
作者：杨士奇
朝代：明

晨鸡喔喔东方明，家家营利出门行。东驰西走纷相逐，百千取万终不足。高堂静居无所为，团团绿树临清漪。斑衣酌酒奉慈父，贤兄令弟皆怡怡。人生虽贫重有道，黄金如山未为宝。
题宾畿弟木石图
作者：杨士奇
朝代：明

少耽木石趣，家与木石邻。清涤涧泉冷，润含山雾春。应无射虎者，时有斸苓人。
题宾畿弟竹石图
作者：杨士奇
朝代：明

园林春雨后，新竹翠凌云。还荫云根润，虨虨绿藓文。清风来白日，潇洒净尘氛。
题富春柴桑二图
作者：杨士奇
朝代：明

圣人抚昌运，四海洽时雍。间对桐江水，湛然心迹同。怀仁以辅义，百世仰高风。琐琐厌形役，飘飖赋归休。开轩面南山，黄花亦映秋。酒熟自可漉，白社吾何求。
题富春柴桑二图·其一
作者：杨士奇
朝代：明

圣人抚昌运，四海洽时雍。间对桐江水，湛然心迹同。怀仁以辅义，百世仰高风。
题富春柴桑二图·其二
作者：杨士奇
朝代：明

琐琐厌形役，飘飖赋归休。开轩面南山，黄花亦映秋。酒熟自可漉，白社吾何求。
题富溪山水图
作者：杨士奇
朝代：明

曾从萧峡溯桐江，隔岸青山拥客艭。何处水亭沽酒幔，谁家云树读书窗。富溪邈在江南曲，水色山光画不如。知有幽人茅舍住，尽抛尘事事樵渔。
题富溪山水图·其一
作者：杨士奇
朝代：明

曾从萧峡溯桐江，隔岸青山拥客艭。何处水亭沽酒幔，谁家云树读书窗。
题富溪山水图·其二
作者：杨士奇
朝代：明

富溪邈在江南曲，水色山光画不如。知有幽人茅舍住，尽抛尘事事樵渔。
题小画寄史志静
作者：杨士奇
朝代：明

春含竹树翠淋漓，玉立苍苍太古姿。久别仪曹文翰侣，江南蓟北赠相思。为有高情共岁寒，别来相忆访平安。凭将一片南州意，寄与清曹粉署看。
题小画寄史志静·其一
作者：杨士奇
朝代：明

春含竹树翠淋漓，玉立苍苍太古姿。久别仪曹文翰侣，江南蓟北赠相思。
题小画寄史志静·其二
作者：杨士奇
朝代：明

为有高情共岁寒，别来相忆访平安。凭将一片南州意，寄与清曹粉署看。
题小画赠曾贯还西昌兼致勉励之意
作者：杨士奇
朝代：明

夫容绿水光鲜妍，芳春秀质何娟娟。六年虎观驰彩笔，十月鸥江回画船。醉写银瓶送将别，秋菊垂花纷可撷。请看石上青琅玕，早晚凌云挺高节。
题少保杨澹庵江乡归趣图·其七
作者：杨士奇
朝代：明

巴陵西畔楚江分，曾泛湖波望岳云。借得君山小龙笛，月明吹向洞庭君。
题少师建安杨先生行乐图
作者：杨士奇
朝代：明

圣明图治任忠良，正倚纯诚柱庙堂。画史但知尘外意，青山为写午桥庄。马蹄踏遍龙沙路，载笔频年从属车。且缓驰情向萧散，禁中颇牧有谁如。手扶金鼎事调元，玉署贤劳四十年。待致雍熙却归去，丹山真作地行仙。水色山光绝世尘，长松千尺绕龙鳞。何妨添我青藜杖，俱是蓬莱顶上人。玉堂金马同三纪，晏岁梅花雪共妍。庐阜武夷归去日，东西来往挟飞仙。
题少师建安杨先生行乐图·其一
作者：杨士奇
朝代：明

圣明图治任忠良，正倚纯诚柱庙堂。画史但知尘外意，青山为写午桥庄。
题少师建安杨先生行乐图·其三
作者：杨士奇
朝代：明

手扶金鼎事调元，玉署贤劳四十年。待致雍熙却归去，丹山真作地行仙。
题少师建安杨先生行乐图·其二
作者：杨士奇
朝代：明

马蹄踏遍龙沙路，载笔频年从属车。且缓驰情向萧散，禁中颇牧有谁如。
题少师建安杨先生行乐图·其五
作者：杨士奇
朝代：明

玉堂金马同三纪，晏岁梅花雪共妍。庐阜武夷归去日，东西来往挟飞仙。
题少师建安杨先生行乐图·其四
作者：杨士奇
朝代：明

水色山光绝世尘，长松千尺绕龙鳞。何妨添我青藜杖，俱是蓬莱顶上人。
题山水与彦实侄
作者：杨士奇
朝代：明

翠岭岧峣带白云，林间溪畔绝纤氛。须知乐志堂中坐，长日书声到夕曛。
题山水图
作者：杨士奇
朝代：明

结缨二十载，素发忽盈簪。才薄识且疏，驱驰百不任。忧虞积怀抱，流尘暗衣襟。潇散此谁与，结庐在幽深。危峰叠苍翠，灌木郁成阴。奔泉泻石涧，浮岚掩遥岑。骀荡时物荣，交交响春禽。趣与清景会，而无尘俗侵。窗中南华篇，流玩以澄心。相知一二辈，囊琴亦来寻。更迭为我弹，泠泠皆雅音。怡然乐吾天，抚卷心为歆。俛首发长叹，怅然兴越吟。
题山水小画赠康甥归西昌
作者：杨士奇
朝代：明

凫渚斜通鹤径，水亭静对林扉。群峰云际相待，一棹江南未归。
题山水画
作者：杨士奇
朝代：明

际海飞初旭，凌空叠远岑。岚端浮石笋，霞畔拥金林。岛屿红涛上，藤萝翠壁阴。连帆乘浩渺，高阁倚嵚崟。江路缘频转，云居望转深。依微庐阜下，彷佛越溪浔。展玩销纷虑，经营见苦心。定应何处所，思与谢公寻。
题山水画图赠胡存渊南归
作者：杨士奇
朝代：明

胡先生，家住鸥江上。半生宦游走湖海，林泉不归劳梦想。谁为点染三尺绡，流水矶头叠青嶂。气势峥嵘五千丈，春云如波浮滉漾。苍松森立蛟虬蟠，白日天风动萧爽。幽寻适意玩飞淙，散诞何人独长往。先生抚图心懩懩，三顾之山忆仙掌。岫幌岩扉久寂寥，芝草琅玕为谁长。童子松阴抱琴路，想像当时旧行处。清节书台望杳微，彷佛龙湫起烟雾。胡先生，明日归帆暂南去，玉笥匡庐莫淹驻。仙人卢度待公来，立把琼箫倚春树。
题山水赠宾畿弟南归
作者：杨士奇
朝代：明

昔年武姥山前住，翠巘丹崖映荜扉。回首云山渺天末，独题幽思送将归。盘古青山似画图，新栽松柏近何如。几时同向云林住，相伴春秋洒饭盂。
题山水赠宾畿弟南归·其一
作者：杨士奇
朝代：明

昔年武姥山前住，翠巘丹崖映荜扉。回首云山渺天末，独题幽思送将归。
题山水赠宾畿弟南归·其二
作者：杨士奇
朝代：明

盘古青山似画图，新栽松柏近何如。几时同向云林住，相伴春秋洒饭盂。
题岁寒三友图
作者：杨士奇
朝代：明

松苍苍兮虬枝，竹翛翛兮凤羽。梅皎皎兮琼芳，凛寒节兮偕处。芬芳菲兮春晖，倏零落兮秋露。惟所禀之贞洁，阅岁年于迟暮。含匏笙兮云中，和清角兮月下。谅同志兮金石，渺予怀兮延伫。
题崔氏重庆堂
作者：杨士奇
朝代：明

昌黎县中山水清，自昔挺特生贤英。上究羲农至周孔，攘辟老佛大道明。我敬其人想其处，身縻禄仕无由去。崔生近日起昌黎，邂逅相逢谈所慕。生昔泮水来游歌，明经三十登贤科。铁冠霜简入乌府，岁久政誉传流多。天官奏绩天颜悦，五采祥云腾凤敕。堂上双亲共拜恩，更有重闱岁将百。重庆堂中春昼长，寿酒日进青瑶觞。四亲三百又馀岁，白发苍颜皆乐康。家庆融融由世德，兰玉森森荫松柏。剩取诗书遗后来，岂无继续昌黎伯。
题常熟郭令梅
作者：杨士奇
朝代：明

铁作根株玉作葩，含霜映月净无瑕。海虞县里清香满，不比河阳潘令花。
题平川方子宣松石图
作者：杨士奇
朝代：明

松怀冰雪操，石有坚重姿。书斋日相对，可以励操持。
题庭循所藏孟端竹
作者：杨士奇
朝代：明

王黻作画天机精，健笔所至秋风生。偶然貌得丹山凤，长擅谢家庭馆清。
题康干竹石
作者：杨士奇
朝代：明

康甥孟贞纯且质，家住珠林小江侧。兄也霜台峨廌冠，贞也躬田食其力。好山好水当衡门，违远城市无嚣喧。身閒力学嗣尔祖，不见他家贤子孙。有心如石不可转，苍筤有日干霄汉。邂逅为尔题画图，七十老翁言匪迂。
题康氏临清楼
作者：杨士奇
朝代：明

文溪似秋浦，窈窕湛寒玉。天净波平一鉴开，倒影金华千仞绿。人家多住溪东西，飞栋辉煌接华屋。疏槐杨柳荫当门，翠荇红蕖悦心目。康氏楼居更萧爽，雕栏百尺凌云上。仙姥峰高望欲齐，状元洲近平如掌。词翁酒客屡招寻，吹竹弹丝共欢赏。风物清华入吟啸，阛阓喧嚣断轮鞅。忆昔总角初常游溪之涯，拆竿坐石堪垂钓，临水提筐逢浣纱。朅来忽复四十载，漂泊不归双鬓华。天涯往往闻逸兴，邂逅题诗徒自嗟。岂不闻宋朝曾孝子，三子科名相继起。连篇文采动公卿，文溪之名自兹始。今人何必非古人，珍重贻谋在经史。他年若绾银黄来，仰视高楼耀闾里。
题廖监正山水
作者：杨士奇
朝代：明

溪上好山青万仞，傍山临水结茅堂。扁舟载得纶竿过，不是吴乡定越乡。
题开封黄璿太守感螺卷
作者：杨士奇
朝代：明

叙州黄氏有孝孙，冬月大母病热烦。渴心苦思螺疗疾，田枯溪涩那可得。孝孙求螺急仓皇，手足冻皴肤肉僵。是时孝孙年一纪，至诚感神神祐只。探穴得螺四十多，煮液一进蠲沉痾。姜诗王祥古孝子，孙之孝感见黄氏。黄氏子孙贤且贵，作诗为告观风使。
题张子俊山水
作者：杨士奇
朝代：明

高山崔崔，青川浏浏。息有幽居，济有轻舟。已远人境，同志来求。优哉游哉，足以忘忧。
题张子素梅
作者：杨士奇
朝代：明

绕园尽种庐山杏，傍舍新移淇澳枝。须著西湖湖上树，冰花看发岁寒姿。方传家世千金秘，功熟神仙九转丹。一室太和春意满，梅花香里不知寒。
题张子素梅·其一
作者：杨士奇
朝代：明

绕园尽种庐山杏，傍舍新移淇澳枝。须著西湖湖上树，冰花看发岁寒姿。
题张子素梅·其二
作者：杨士奇
朝代：明

方传家世千金秘，功熟神仙九转丹。一室太和春意满，梅花香里不知寒。
题张子素竹
作者：杨士奇
朝代：明

冠带朝回夏日长，石泉仙井橘浮香。井傍双玉凌空翠，结实须教引凤凰。